open-index/open-wikipedia-markdown huggingface dataset:
共工

**共工**，神祇之一，是為水神。共工傳說中，多數做惡神，亦為人所懼。

傳說之中，流傳至廣者，為共工同祝融開戰，水火不容。

今日睇法為，共工氏為善於用水之氏族。

古時為平水土，祀共工之勾龍。天上嘅天社，就為佢嘅社。宋史天文志有寫，「天社六星，在弧矢南。昔共工氏之勾龍能平水土，故祀之以配社，其精上爲星。」
媒

**媒**，又叫做**媒人**，為兩家說親嘅人，撮合婚姻。如說文寫，「媒。謀也，謀合二姓。」又鄭玄箋，「媒者，能通二姓之言，定人室家之道。」古時若要兩家結親，就要有媒，幫兩家做中間人，定好親事。如此亦衍生出媒介之意。

舊時女人做媒，叫做**媒婆**、**媒人婆**，而媒人嘅工作就稱為**做媒**。古有三姑六婆，媒婆都係其中之一。媒亦有**冰人**之名，出自晉書索紞傳，令狐夢見冰下之人作媒。古時認為冰未解之際，陰陽交替之時，咁就啱婚姻。

遠古唔使媒，知母不知父，條村要多人力，到時到候自然野合。後尾世間事，越來越複雜，要有禮法。男女分隔，就有明媒正娶依回事，必須要有媒，為兩家說親，咁先合禮數。若然成婚，媒人可以收到報酬，叫做媒人利市。若然有無可奈何之因，仍有天地為媒，拜神為媒嘅做法。

要有媒之原因，出於結婚為兩家大事，並非純粹男女情投意合。後生男女，入世未深，未必要諗到咁遠。男女婚後唔夾，搞到兩家不和，又或者兩家唔夾，搞到夫妻都唔好過。做媒責任重大，要清楚兩家，俗語謂「查家宅」，就係咁道理。

如此亦非單單華夏而言，就如舊時西方猶太人，篤信宗教，男女唔會無故見面，見面就為結婚。若有家有意，就搵人做媒，查好晒男女同家底。媒人甚至有專職，要收錢嘅。

自由拍拖興起之後，媒人唔再係婚姻嘅必備一環，離婚亦唔難。不過依然有人未能得偶，怕醜又好，事業太忙又好，周圍無啱嘅人又好，如此種種，就有生意如婚姻介紹所，速配相睇，以求撮合單身人士，都可謂叫媒。

## 方法
一般而言，媒本身並非職業，能為兩家謀合，只要熟悉兩家就可以，講通就可以。

古時西方各鄉各村，教堂為眾家之媒，無論天主教，定猶太教，身負神職，熟悉地方各人，可以撮合婚姻。或者會安排一啲聚會做機緣，以助撮合。

撮合至棹忌拉錯紅綫，雙方唔夾。如此，想婚姻美滿，古時會問於神明，問於天，尤其古時男女少見面，夾唔夾就要睇命理。唐人來講，多以時辰八字。西洋如猶太、印度亦會用占星術。咁就要靠熟悉依門嘅人。

現今睇夾唔夾，西方有利用新技術如遺傳基因，又或者性學，咁亦要有顧問專家。

## 生意
今下媒人，為一門大生意。由婚姻介紹所，到配對網站都有。

## 神祇
唐人亦有唔少神祇，同媒有關，人拜神謀求撮合。如女媧，為婚姻神祇。如月下老人，傳說會拉紅綫，暗中定下姻緣。

## 顧忌
撮合婚姻唔係易事，若然婚姻不合，誤人一生，於心有愧，招來怨恨。所以有謂，「唔做中，唔做保，唔做媒人三代好。」中間人、擔保人、媒人，責任大，會惹上麻煩，都係難做。
申氏

**申氏**，姓氏之一。

起源之一，源自姜，神農封申呂於申國，後人以國為氏。

韓國有唔少人姓申，韓文為「신」。
邢氏

**邢**，姓氏之一。

起源有三。

# 姬姓，周公旦之子邢朋叔，受封於邢國，邢亡國，子孫以國為氏。
# 姬姓，晉國公族大夫韓宣子，封於邢邑，後人以吧為氏。
# 胡人改姓邢。
## 北魏氐族人
## 大清滿洲八旗性佳氏、錫爾德特氏、蒙古族希日朱德氏。
鄧雅瑜

**鄧雅瑜**（**Ayu Tang Nga Yu**，1987年1月1號－）係香港女模特兒，亦係2013-2015年香港珠寶小姐亞軍同埋Miss Asia Pacific World Super Talent（香港區冠軍）代表。

## 背景
鄧雅瑜於1987年1月1號喺英屬香港出世，佢喺韓國獲最佳模特兒獲當地公司青睞。佢曾奪得2013 - 2015年《香港珠寶小姐競選》亞軍和《Miss Asia Pacific World Super Talent》香港區冠軍（兼代表），亦曾參與2015年《韓國首屆超級品牌模特大賽》（Luxury Brand Model Award），並獲得最佳模特兒獎。

其後，鄧雅瑜擔任過旗下節目主持，現時主要拍攝電視與平面廣告，任職發怖會或活動的示範模特兒。

鄧雅瑜有一個家姐同兩個細佬，大家姐係花藝師兼演員鄧雅烽，細細佬係演員兼摩度鄧嘉傑。

## 演出作品
### [[廣告]]

## 曾獲獎項

## 參考

## 出面網頁
* 
*
電子賀咭

**電子賀咭**（**E-card**），又叫**電子心意咭**，係電子形式嘅賀咭，通常都經E-mail送出。

相比傳統賀咭，E-card唔使用到紙，而且慳返郵寄過程，所以比較環保。另外，E-card唔一定係得文字同靜態圖，可以加埋音樂、動畫或者短片。
勝興站

**勝興站**喺臺灣苗栗縣三義鄉，原本係臺灣鐵路管理局舊山線（臺中線舊線）嘅鐵路車站，後來因鐵路改線而裁撤，2010年6月5號因為舊山線復駛而重新設站，宜家係苗栗縣著名觀光景點。

相對於臺中線（山線）嘅新線，原廢止線叫舊山線。

## 車站構造
*台鐵海拔最高嘅車站，標高402.326公尺，並喺車站內軌道側豎有一座石造紀念碑標示出車站高度。
*木造站房。
*岸式月台、島式月台各一座。

## 利用狀況

File:TRA Shengsing Station Birdview south.jpg|從高處俯瞰，可以睇到勝興車站喺一個山坳之中
File:TRA Shengsing Station Birdview.jpg|勝興車站嘅鐵軌側，路線旁嘅石坡上重可以睇到車站舊名「十六份」嘅拼字

宜家係觀光用途，同埋係苗栗縣縣定古蹟，周邊含車站本體、廣場、山洞、月台間嘅平行主副線鐵軌、倉庫、宿舍、道班房同油庫等公有設施則被文化局登錄喺交通類文化景觀。

## 車站周邊
*勝興老街
*挑柴古道
*苗49線
*苗49-1線
*舊山線鐵道自行車

## 歷史
*1907年4月1號：設置**十六份信號場**（號誌站）。
*1930年4月1號：升為驛（車站）。
*1935年4月21號：新竹台中地震，站房無礙。
*1958年2月10號：同南州、港嘴（廢止）、內壢等站同時改叫而家嘅名。
*1998年9月23號：因改線而廢止。
*1999年4月16號：登錄為苗栗縣縣定古蹟。
*2010年6月5號：舊山線復駛，僅行駛少數列次，並以CK124蒸氣火車行駛。同時為慶祝6月9號123週年鐵路節暨舊山線ROT熱身，以帶動鐵道觀光旅遊新風潮，開行「CK124舊山線風情半日遊」懷舊郵輪式列車。

## 鐵路路線




## 睇埋
* 舊山線

## 攷

## 出面網頁

* 勝興車站（臺灣鐵路管理局）
* 記憶苗栗舊山線
* 文化部文化資產局-勝興火車站
* 勝興車站(VR 實景旅遊網)
* 勝興車站
* 勝興站 - Google Search
邢

**邢**，唐字，初文為井，地名，後又寫𨙷、再到邢，如今指：

## 地
* 邢國
* 邢邑

## 名
* 邢氏，姓氏之一。
* 邢侯
邢世忠

**邢世忠**（）係中國人民解放軍將領，山東濟南出世。1953年8月參加中國人民解放軍，1956年3月畢業於工程兵學校。1957年1月加入中國共產黨，上將軍銜。中共第十五屆中央委員。

## 履歷
*1959年任師司令部工兵科參謀；
*1965年任師司令部作訓科參謀；
*1969年任軍直屬工兵營營長，軍司令部作訓處副處長；
*1975年任團長；
*1978年任軍司令部作訓處處長，師參謀長。
*1979年2月參加中越戰爭，後任師長；
*1983年任軍長；
*1983年3月～1984年1月在軍事學院學習，
*1985年任蘭州軍區參謀長
*1988年任蘭州軍區副司令員、濟南軍區副司令員
*1988年被授予少將軍銜。
*1993年晉升為中將軍銜
*1995年7月起任國防大學校長。
*1998年晉升上將軍銜。
*2003年3月當選為十屆全國人大常委會委員、全國人大教科文衛委員會副主任委員。
*2019年3月11號，喺北京逝世，終年80歲。

## 參考資料
談文站

**談文車站**喺台灣苗栗縣造橋鄉，係臺灣鐵路管理局海岸線嘅鐵路車站，而家係苗栗縣定歷史建築。係海線五寶之一。

## 利用狀況
*而家係招呼站，僅停靠區間車。
*本站開放使用悠遊卡、一卡通及icash 2.0畀錢。

## 鐵路路線




## 攷

## 出面網頁

*談文車站（臺灣鐵路管理局）
*談文車站360°環景圖（eyehouse.co）
大山站

**大山站**喺台灣苗栗縣後龍鎮，係臺灣鐵路管理局海岸線嘅鐵路車站，而家係苗栗縣定歷史建築。

## 車站構造
*木造車站。
*跨線天橋。
*公共廁所喺站體外。
*島式月台、岸式月台各一座。

## 鐵路路線




## 攷

## 連出去

*大山車站（臺灣鐵路管理局）
*大山車站360°環景圖（eyehouse.co）
夏小正

**夏小正**，夏人曆法之書。本書係孔丘專誠去杞國，求得夏人之時。同類亦有殷人之坤干，周人之月令。現存夏小正，實為**夏小正傳**，並非原貌，混入咗後人見解，經傳混雜。

夏小正原文，收入大戴禮記之中。大唐大宋時，大戴禮記有一半散佚。今日見到夏小正，實情大宋人傅崧卿著夏小正傳。佢將兩版本夏小正，合成一本。經文，同佢寫嘅傳文，混雜又講分清楚，夏小正傳，並非原文篇章。

夏小正所寫為物候同星象，以此定時。

既然為孔丘所求，唔會遲過孔丘。孔丘之所以去杞國，皆因杞人為夏人之後，承襲夏人之法。按夏小正星象推算，當為春秋時期，杞國人所寫，而非上古夏人咁早。曆法為夏人曆法，星象為春秋星象。

## 孔丘求書
史記夏本紀講

夏小正為孔丘所傳，學生一直傳落去。

禮記禮運有寫。

孔丘為咗學夏道，去杞國而得夏時。杞國為夏人之後。

## 星象
夏小正傳，正月、三月到十月都有星象。
鄭昭

**鄭昭**（），或者叫**鄭信**，泰文名**達信**，係暹羅吞武里王朝嘅唯一國王，1767年到1782年在位。當地華人亦叫佢做**鄭王**、**鄭皇**。

達信本嚟係大城王朝嘅將領，佢阿爸鄭鏞係廣東潮州移民。1767年，大城王朝畀緬甸貢榜王朝滅咗，佢起兵反抗緬甸嘅侵略，建立吞武里王朝。1782年，披耶訕卡武里發動政變，囚禁住佢。昭披耶卻克里出馬平定政變，藉口佢治國無方，將佢殺咗。
龍港站

**龍港站**係臺灣鐵路管理局海岸線嘅鐵路車站，喺台灣苗栗縣後龍鎮。因興建新站房，原有嘅木造站房已拆除。由於喺附近住嘅人唔多，呢個站係西部幹線平均進出人數最少車站之一。

## 攷

## 鐵路路線




## 出面網頁

*龍港車站（臺灣鐵路管理局）
大山站 (搞清楚)

**大山站**可以指：

*臺灣
** 大山站，喺苗栗縣造橋鄉

*日本
** 大山站 (東京都)
** 大山站 (鹿兒島縣)
媒 (搞清楚)

**媒**，唐字，本義為兩家謀合婚姻，如今指：

## 婚姻
* 媒，撮合婚姻之人

## 局
* 媒 (局)，變調讀妹，呃人方法之一。安排好人和應，等無知人入局。亦用於銷售。

## 中間
幫兩邊夾埋。

凡西洋英文之medium、media，常譒為媒。
*媒介，臺灣興用媒體，促成兩方結合之中介。原本為科學名字，中介之物體。
*傳播媒介，短寫傳媒，原稱大眾傳播媒介，英文mass media，今西方減作media，臺灣興譒做媒體

## 化學
* 光觸媒，化學反應媒介，光照到媒介就促成化學反應。
白沙屯站

**白沙屯站**係臺灣鐵路管理局海岸線嘅鐵路車站，喺臺灣苗栗縣通霄鎮。

## 車站構造
*島式月台兩座（淨係用第1月台，A側南下、B側北上）。
*跨線天橋。
*公共廁所。
*大山=白沙屯，雙軌區間南端。

## 利用狀況
*而家係三等站，得區間車、區間快車同少數莒光號停靠，南下（逆行）507、511次，北上（順行）522次。
*本站開放使用悠遊卡、一卡通及icash 2.0畀錢。

## 鐵路路線




## 攷

## 出面網頁
*白沙屯車站（臺灣鐵路管理局）
月令

**月令**，曆書之一，為周時之曆。月令為逐月之令，同官授時有關。內有星象、物候等，已有七十二候雛形。

月令雖則叫月，然而唔係朔望月，非以月相做月。內文並非按正月到十二月，而以春夏秋冬，各分孟中季，一共十二則，可見為陽曆，似今日節氣月。以季節而分，以授農事，咁先會準。各月均有昏中旦之星象，昏中旦者，昏即日入未盡黑時，中即子夜時，旦即日出前始光尚黑時，各記當時中天星象。

月令成書年一直有爭義，一說為周公，一說為春秋，亦有人話戰國。然而以星象而言，為春秋星象，曆法為周曆。而日後各家成書，則可能轉錄，故此有多個版本，之不過，都好類似。呂不韋招各國食客，著成呂氏春秋一書，當中有月令。禮記、逸周書，都有月令。

後世以月令為綱，作後世之月令，如漢時之四民月令。
中天

**中天**，星上到最頂時，至近天頂時，過子夜線之時。古代要觀天授時，就會睇中天有乜星。而觀星時間，則有日落後，子夜時，同日出前。

成語有如日中天，即日過中天時，去到頂之時，天文之正午。現今為時區制，時區制所選經度，同身處地方有偏差，日中天就唔會搭正十二點。
新埔站

**新埔站**係臺灣苗栗縣通霄鎮嘅鐵路車站，由臺灣鐵路管理局海岸線用，係西部幹線同海岸線距離最近嘅車站，而家已被定為苗栗縣歷史建築。

## 鐵路路線




## 攷

## 出面網頁

*新埔車站（臺灣鐵路管理局）
*新埔車站360°環景圖（eyehouse.co）
七十二候

**七十二候**，曆書之一，物候曆，授時以農事之用。五日為候，三候為氣，六氣為時，四時為歲，一歲二十四節氣七十二候。故此，七十二候實為陽曆。

七十二候起源於黃河流域，亦有說為陜西之物候，呂不韋寫於呂氏春秋，完整本見於逸周書時訓解。
物候

**物候**，季節推移而氣候變，所見自然景物自有唔同。 氣候如寒暑乾濕，風雷雨電，霜雪凍解，生靈如草木枯榮，開花結果，候鳥往來，禽獸蟲魚之出沒，凡此種種，都同季候有關。

歸納各時之物候，亦歸曆法之用，方便人按四時做事，耕作，捕魚，打獵，採集，遠行等，都要知物候。物候各地殊異，唔同地方都有自家物候。

季節為陽曆，天文而言，即一歲之中，日在天之赤經，故此物候曆都係陽曆，而且上古就有。夏小正、月令等都按時分物候。而曆書常有之七十二候，應來自陝西之物候。
陽曆

**陽曆**，曆一種，太陽之曆。天文而言，即係按日之所在，在天之赤經。日行天一週，就為一歲，而赤經亦可判定季節。另有一種近似陽曆，由觀星而來，歲中特定時刻，見到某星出現而計算。兩者相差無幾，一歲相差百分之一日多少少。前者稱為回歸年，後者稱為恆星年。現今天文來睇，陽曆出於地球公轉。

華夏而言，兩種陽曆都用到。回歸年靠圭表，得出日影長短以及方位，可以得知夏至、冬至等，從而二十四節氣。而恆星年，觀星定時，則見於尚書堯典、夏小正、月令等書。之不過後期曆法之中，經已唔提恆星位置。

古埃及出名睇天狼星，天狼星出早過日出，尼羅河水將會泛濫。依種就係恆星年。

既然有陽曆，亦即有陰曆，即太陰之曆，月之曆，按月相編曆。一歲之中，日月週期並唔吻合，所以陰曆同季節無關，不過月相容易睇到，簡單觀測就可以紀日，兼且潮汐，生物週期，同月相有關，陰曆有佢用處。華夏編曆時，會兼用陰曆陽曆。

現行公曆，亦屬於陽曆。現行公曆實為額我畧曆，佢前身儒畧曆，由於置閏不當，與天文不合，越來越偏離，以致復活節唔喺春天，實為假陽曆。額我畧曆，修正儒畧曆置閏法，又貼近返去陽曆，與天文相符。
三夫

《**三夫**》（英文：**Three Husbands**）係2019年上畫嘅港產片，由曾美慧孜同陳湛文主演，陳果執導。呢套戲係陳果繼《榴槤飄飄》同《香港有個荷里活》後，「妓女三部曲」最後一部曲，用一個蜑家女有三個老公做題材。

## 演員一覽
*曾美慧孜 飾 小美
*陳湛文 飾 四眼仔
*鄧月平 飾 秀明

## 出面網頁
*
恒生西灣河大廈

**恒生西灣河大廈**係香港島一幢商住大廈，嚮西灣河筲箕灣道171號，1976年落成。恒生西灣河大廈樓高22層，其中16層用作住宅用途，其餘6層用作商業用途，設有恒生銀行分行及老人院。恒生銀行嚮1971年用咗大約118萬港元購入恒生西灣河大廈。2012年，會德豐用咗5.608億港元購入恒生西灣河大廈。其後，會德豐拆卸恒生西灣河大廈重建。

## 參考
盈置大廈

**盈置大廈**（），舊時叫**恒生大廈**（），係香港一座寫字樓大廈，喺香港島中環干諾道中41號（域多利皇后街交界），係舊時恒生銀行嘅總行大廈。
## 睇埋
*恒生銀行總行大廈
恒生銀行總行大廈

**恒生銀行總行大廈**（），係香港一座寫字樓大廈，喺香港島中環德輔道中83號（域多利皇后街同租庇利街之間），係家陣恒生銀行嘅總行大廈。
## 睇埋
*盈置大廈（恒生大廈）
路氏

**路**係唐人姓氏，喺《百家姓》裏頭排第138位。

## 名人
*路家敏：前香港藝人
*路祥安：前香港行政長官辦公室高級特別助理
婁氏

**婁**係唐人姓氏，喺《百家姓》裏頭排第139位。

## 名人
*婁昭君，北齊皇太后

類:中文姓氏
芝歌丹·貝莉

**芝歌丹·貝莉**（**Gioconda Belli**，）係個尼加拉瓜作家，小說家同詩人，喺尼加拉瓜嘅馬拿瓜出世。

## 早年生活
芝歌丹·貝莉有一部分嘅意大利血統，細個喺馬拿瓜嘅一個富裕家庭長大。佢之後喺西班牙嘅寄宿學校讀書，其後畢業於馬德里嘅聖伊莎貝爾皇家學院，並喺費城讀廣告同新聞。返到尼加拉瓜就結咗婚並喺19歲生咗個女。

### 寫作

1970年，貝莉喺尼加拉瓜報紙《》嘅文學副刊上面發表咗佢嘅第一首詩。1972年，佢攞到尼加拉瓜國立自治大學頒發嘅Mariano Fiallos Gil詩歌獎。

## 獎項
* 28屆“梅利利亞市”國際詩歌獎 
*1972年尼加拉瓜"Mariano Fiallos Gil de Poesia"獎  
*1978年古巴"Casa de las Americas"獎  
*1989年《La Mujer Habitada》-“年度最佳政治小說”  
*1989年"Anna Seghers de la Academia de Artes de Alemania"獎  
*1992年《El Taller de las Mariposas》"Luchs del Semanario Die Zeit a su libro"獎  
*尼加拉瓜國家劇院25年文化勞動獎章  
*2002年"Internacional de Poesia Generacion del 27"獎  
*2005年畢爾巴鄂"Pluma de Plata"獎  
*2008年"Biblioteca Breve獎"  
*2008年瓜達拉哈拉國際書展最佳小說"Sor Juana Ines de la Cruz 獎"

## 作品
* *Verse Sobre la grama* (1972)
* *Línea de fuego* (1978)
* *Truenos y arco iris* (1982)
* *Amor insurrecto* (1985)
* *De la costilla de Eva* (1987)
* *La mujer habitada* (1988)
* *Poesía reunida* (1989)
* *Sofía de los presagios* (1990)
* *El ojo de la mujer* (1991)
* *Sortilegio contra el frío* (1992)
* *El taller de las mariposas* (1994)
* *Waslala* (1996)
* *El país bajo mi piel* (2001)
* *El pergamino de la seducción* (2005)
* *El infinito en la palma de la mano* (2008)
** *Infinity in the Palm of Her Hand*, translated by . HarperCollins (2009) 
* *El país de las mujeres* (2010)
* *El intenso calor de la luna* (2014)

## 參考資料
入鐵籠

《**入鐵籠**》（英文：**We Are Legends**）係2019年上畫嘅港產片，由林耀聲、馬志威、楊柳青、葛民輝、元秋同鄭麗莎主演，陳翊恆執導。

## 演員一覽
*林耀聲 飾 電兔
*馬志威 飾 招積
*楊柳青 飾 麗麗
*葛民輝 飾 雷Sir
*元秋 飾 雷師母
*鄭麗莎
*黎美言
*周殷廷
*張沛樂
*楊靖彤 飾 Ling
*林曉雯
*邵展鵬 飾 主持人

## 出面網頁
*
盛氏

**盛**係唐人姓氏，喺《百家姓》裏頭排第146位。

## 名人
* 盛宣懷：清末政治人
* 草嬰：中國俄羅斯文學翻譯家，原名盛峻峰
* 盛中國：中國小提琴家
* 盛品儒：亞洲電視前執行董事
* 夏嫣：香港電影演員同歌手，原名盛君
* 盛智文：香港海洋公園前主席、現為蘭桂坊集團主席
刁氏

**刁**係唐人姓氏，喺《百家姓》裏頭排第148位。

## 名人
*刁協：晉代官員
*刁小娟：香港女單車手
*刁俊稀：香港男子田徑運動員
駱氏

**駱**係唐人姓氏，喺《百家姓》裏頭排第152位。

## 名人
*駱賓王：唐代詩人
*駱應鈞：香港演員，駱恭之父
*駱應淦：香港資深大律師，駱恭之父
*駱達華：香港演員
*駱恭，香港粵語片時代嘅電影、電視演員
*駱胤鳴、駱胤樺之妹：香港女歌手
*駱水生.MH :前西貢鄉事委員會主席, 新界鄉議局永遠顧問,  西貢區社區中心董事
樊氏

**樊**係唐人姓氏，喺《百家姓》裏頭排第157位。

## 名人
*樊梨花：唐代女將
*樊振東：中國乒乓球名將
*樊少皇：香港演員
*樊亦敏：香港演員
*樊沛珈：香港演員
霍氏

**霍**係唐人姓氏，喺《百家姓》裏頭排第160位。

## 名人
*霍去病：西漢將領
*霍元甲：清末武術家
*霍英東、霍震霆、霍啟剛祖孫三代：香港生意人
*霍柔心：B.Gs成員
*霍嘉恩：香港藝人
霍

**霍**，唐字，本意為雀拍翼聲，雨中急飛，如今指：

## 名
*霍氏，姓氏

## 地
*霍國，西周諸侯國，姬姓

## 病
*霍亂

## 狀
*急
羅浩銘

**羅浩銘**（，）係香港男演員，無綫電視前藝員（2011年至2021年）。佢亦拍過唔少電影。

## 演出

### 電影
*2021年：《假冒女團》 飾 Lisa
*2023年：《夜校》飾 漏口
*2024年：《填詞L》 飾 Ivan
*2024年：《把幸福拉近一點》 飾 嘉謙
### 電視劇（ViuTV）
*2023年：《極度俏郎君》 飾 爆鎖
### 電視節目（[[ViuTV]]）
*2026年：《我想身體健康》第117集嘉賓

## 出面網頁
* 
* 
* 
* 
* 
* 
*
林利

**林利**（，），用過藝名**林立洋**，係香港男演員，無綫電視同香港電視網絡前藝員。佢參加第一屆新秀歌唱大賽而入行，加入無綫電視。

## 出面網頁

類:前無綫電視男藝員
李海生

**李海生**（，）係香港男演員，做過無綫電視藝員（1984年至2023年）。

佢早年係邵氏電影龍虎武師，做過電影武術指導，跟住加入無綫電視拍劇，而佢亦係葉問嘅徒孫（招允嘅徒弟）。2023年約滿無綫電視。

## 出面網頁
* 
* 
* 
*
李國麟 (演員)

**李國麟**（，）係香港男演員，做過無綫電視藝員。佢參加1974年第4期無綫電視藝員訓練班而入行，拍過大量劇集。

佢喺1997年同老婆Angel結婚。佢哋曾經分開再復合，當初分開嘅原因係佢識咗另一個女朋友，但都分咗手，仲因為金錢糾紛搞到上晒港聞，好彩得到依家嘅太太支持。佢哋喺2002年生咗一個女李沅薐，17歲初戀，不過李國麟話好放心，仲已經見咗家長。

## 參考

## 出面網頁
*
*
*
*
林子超

**林子超**（，）係香港男藝人，無綫電視旗下藝人，邵氏兄弟前藝人。佢喺香港演藝學院讀現代舞，做過now TV藝員，2018年過檔無綫電視。

## 出面網頁
* 
* 
* 

類:香港舞臺劇演員
類:香港演藝學院舊生
鬼塚

**鬼塚**（，），原名**伍健忠**，係香港男演員，而家係無綫電視基本藝人合約藝員。佢早年係電影演員，2017年開始幫無綫電視拍劇。

## 演出

### 電視劇（ViuTV）
*2019年：《仇老爺爺》 飾 鬼叔（第2集）
### 電視劇（HOY TV）
*2025年：《我愛九龍城》 飾 大鵬
### 電影
*2025年：《淺淺歲月》

## 出面網頁
* 
*
彭懷安

**彭懷安**（，），用過藝名**彭迪安**，係香港男歌手同演員，組合EO2成員，而家係無綫電視基本藝人合約藝員。佢曾經同藝人朱慧敏拍過幾年拖，最後散咗。

## 出面網頁
* 
* 
* 
* 
* 
* 
*
*
潘志文

**潘志文**（，），外號「潘翁」，係香港男演員，邵氏兄弟同無綫電視旗下藝人。佢中途亦做過麗的電視同亞洲電視藝員，2013年又返返去無綫電視，跟住拍過嘅幾套劇都有中風情節而受到觀眾熱議。

佢曾經參與公開聯署支持北京未經諮詢或香港人同意，強行訂立嘅《港版國安法》。

## 註

## 參考

## 出面網頁
* 
* 
* 
* 
*
譚偉權

**譚偉權**（，）係香港男演員，做過無綫電視藝員。佢出身香港演藝學院表演系，跟住加入無綫電視，1999年息影，2013年復出，2023年再離開無綫電視。

## 演出

### 電視劇（ViuTV）
*2024年：《無用的謊言》 飾 郭錦強

## 出面網頁
* Gary | 上騰制作ST Productions
* 
* 
* 
* 
* 
*
鄭敬基

**鄭敬基**（，）係香港男演員，無綫電視前藝員。佢早年做過歌手，首本名曲《酒杯敲鋼琴》，2000年代淡出幕前，到2014年復出拍劇。

2019年，鄭敬基懷疑因為撐反送中而不獲無綫續約，不過就得到ViuTV招手，但佢最終冇接受邀請，最後移民返加拿大。

2024年12月24號，鄭敬基畀香港警務處國家安全處列做國家安全案件通緝人士。

## 參考

## 出面網頁
* 
*
剛強

**剛強**（，，），喺山西太原出世。1996年嚮太原鐵路一中（而家係太原實驗中學）畢業，2000年嚮北京廣播學院畢業，宜家係中國中央電視台嘅新聞主播。佢為政治紀錄片《將改革進行到底》同《必由之路》配過音。2008年8月8號剛強做咗北京奧運會第80號火炬手傳遞火炬。

佢老婆係北京廣播電視台主持人徐春妮，佢個仔係喺2019年2月出世嘅剛好。

## 攷

## 拎
*

類:中國配音員
類:中國電視主持人

強
國立暨南國際大學

**國立暨南國際大學**，同直屬中國共產黨中央統戰部嘅暨南大學一樣簡稱**暨大**（，），係臺灣南投縣埔里鎮嘅一間國立大學。

## 校友
### 香港校友會
* 陳穎志先生，2014年8月9號成立國立暨南國際大學香港校友會，並擔任創會會長。

### 澳門校友會

## 姊妹校
* 
**暨南大學（直屬中共中央統戰部）

## 連出去
*國立暨南國際大學
2019年香港電動方程式錦標賽

**2019年香港電動方程式錦標賽**（英文：**2019 Hong Kong ePrix**），官方名**2019國際汽聯香港電訊電動方程式賽車錦標賽**（英文：**2019 FIA Formula E HKT Hong Kong ePrix**），係2018－19年電動方程式錦標賽第5場賽事，2019年3月10號喺香港中環海濱賽道舉行，由香港電訊冠名贊助。呢場賽事係香港第三年搞嘅方程式賽車比賽。

賽事由Venturi車隊瑞士車手莫他拿做冠軍。
2018－19年電動方程式錦標賽

**2018－19年電動方程式錦標賽**（英文：**2018–19 Formula E season**）係國際汽車聯會舉辦嘅第5屆電動方程式錦標賽，總共有12條賽道同13場賽事。

當中第5場賽事係2019年3月10號搞嘅2019年香港電動方程式錦標賽，喺香港中環海濱賽道舉行。
歌連臣角道

**歌連臣角道**（），又寫做**哥連臣角道**，係香港柴灣一條馬路，由大潭峽石澳道近大潭道交界開始，另一邊係掘頭路，去到歌連臣角懲教所，約莫長4.1公里。

歌連臣角道個名雖然嚟自「歌連臣角」呢個海角（又叫「黑角頭」），但條路並無直接通去嗰度，兩者相隔約莫0.8公里距離，要再行多段山路先至到。

歌連臣角道沿路有好多墳場，而大部份人通常都會用「歌連臣角」去代表「歌連臣角道」沿路嘅地方。

歌連臣角道主要分做兩段，以連城道做分界，東面路段係雙程行車，西面路段絕大部份係單程西行（只有來往歌連臣角火葬場一小截仔係雙程行車），所以由大潭峽係唔可以直通去歌連臣角嘅，一定要經柴灣連城道入去。
連城道

**連城道**（）係香港柴灣一條馬路，由環翠道開始，去到歌連臣角道，約莫長0.45公里。

皆因歌連臣角道西段主要係單程西行，石澳道嗰邊入唔到，所以連城道係入歌連臣角道嘅唯一車路。

連城道近歌連臣角道開咗幾間石廠，幫附近墳場嘅用者整墓碑。
大潭峽

**大潭峽**（），係香港香港島大潭東北面一個坳，喺柏架山同歌連臣山之間，有大潭道同石澳道交匯。

## 睇埋
*大潭峽懲教所
嗜中性白血球

**嗜中性白血球**（**Neutrophil**）係種白血球，佔白血球比例約莫六成，係免疫系統入面嘅重要角色。
嗜酸性白血球

**嗜酸性白血球**（**Eosinophil**）係種白血球，佔白血球比例約莫1-3%，係免疫系統入面對抗寄生蟲感染嘅角色。
嗜鹼性白血球

**嗜鹼性白血球**（**basophil**）係種白血球，佔白血球比例約莫0.5-1%，係免疫系統入面主要參與發炎反應。
單核白血球

**單核白血球**（**Monocyte**）係種白血球，佔白血球比例約莫2-10%，係免疫系統入面分化出巨噬細胞同樹突細胞產生免疫反應。
IPhone SE

**iPhone SE**係蘋果公司iPhone系列智能電話嘅第九代其中一個型號，2016年3月21號開始賣。個名「SE」代表特別版（Special Edition），外型同iPhone 5S一樣，但硬件規格提升咗。
格華斯

**格華斯**係種酒，用黑麥麵包去釀，起源自東歐，酒精濃度得1%樓下，亦可以加生果或者香草調味。
蜜酒

**蜜酒**係種酒，用蜜糖去釀，帶有蜜糖嘅香甜味。蜜酒有好悠久嘅歷史，古時歐洲、非洲同亞洲都有人釀。
六柱制

**六柱制**係粵劇戲行愛來劃分角色同造型嘅制度，喺1930年代形成，即係一齣戲由六個演員去做，包括文武生、小生、正印花旦、二幫花旦、正印丑生同正印武生。

## 發展
粵劇行當初時同第啲劇種一樣，分成生、旦、淨、丑、末五大類。1930年代粵劇逐漸形成「六柱制」，一齣戲要由六個主要演員去做，一個演員要演幾個行當啲戲，唔能夠學似舊時傳統一人專做一個行當。丑角時常都做埋淨角嗰瓣。

## 參考
馬奶酒

**馬奶酒**係種酒，用馬奶去釀，靠奶入面嘅乳糖發酵，酒精濃度得0.7%到2.5%，起源自中亞。
IPhone 5c

**iPhone 5c**係蘋果公司iPhone系列智能電話嘅第七代其中一個型號（另一個係iPhone 5s），2013年9月20號開始賣。個名入面嘅「c」代表色（Color），標榜有唔同色嘅外殼揀。佢外殼物料用聚碳酸酯（俗稱膠殼）而唔係金屬，所以可以賣得平啲。
蘇起

**蘇起**（，）係臺灣政治學家同政治人物。佢嚮1999年2月1號至2000年5月19號係行政院大陸事務委員會部長。

## 攷

## 出面網頁

起
亞力酒

**亞力酒**係種蒸餾酒，用大茴香去釀，起源自西亞黎凡特。亞力酒元代被帶入東亞後，啲人參考佢嘅做法自己釀酒，整成燒酒。
卡爾華多斯 (酒)

**卡爾華多斯**係種拔蘭地，用蘋菓（或者梨）去釀，起源自法國諾曼第卡爾華多斯。
新巴比倫王國

**新巴比倫王國**係美索不達米亞一個古國，前626年由那波帕拉薩爾開國，前539年畀波斯第一帝國消滅。

## 君主一覽
巴比倫尼亞

**巴比倫尼亞**係美索不達米亞一個文明，以巴比倫做核心，前1895年開始出現，曾經建立過獨立王朝，亦曾經畀新亞述帝國統治，之後再建立新巴比倫王國，最後到前539年正式畀波斯第一帝國滅咗。
塞琉古帝國

**塞琉古帝國**係美索不達米亞一個古國，前312年由馬其頓王國分出嚟，前63年畀羅馬共和國滅國。
阿卡德帝國

**阿卡德帝國**係美索不達米亞一個古國，亦係人類史上頭一個帝國，約前2334年立國，前2154年滅亡。
盧瀚霆

**盧瀚霆**（，）係香港男歌手同演員，而家係男子音樂組合MIRROR成員。

## 演出作品
### 電視劇（ViuTV）

### 電視劇（其他）

### 電視節目（ViuTV）
*2019年：《入住請敲門4》主持（日本篇）
*2021年：《神的女主角》主持

### 電影
*2021年：《假冒女團》飾 雷紫荊
*2022年：《過時·過節》飾 雀仔
*2023年：《釀魂》飾 張子傑
*2024年：《盜月者》飾 李錦佑
*2024年：《12怪盜》飾 Anson Lo

## 音樂作品
### 專輯

### 單曲

## 參考

## 出面網頁
*
*
* MakerVille - 盧瀚霆
Link

**Link**可以係：
*超連結，連去第二個地方嘅超文字
*領展，原名領匯，香港一個房地產投資信託基金
*Link (薩爾達傳說)，任天堂電子遊戲薩爾達傳說系列遊戲嘅男主角
超連結

（**Hyperlink**）係連去第二個地方嘅超文字，多數響網頁上面出現，當㩒落個超連結，就會去第二個網頁或者下載檔案。
魯賓·達里奧

**菲力·魯賓·加西亞·沙米耶杜**（聞名於魯賓·達里奧 ()，）係個尼加拉瓜詩人。佢開闢咗拉丁美洲喺19世紀未蓬勃發展嘅（現代主義）文學運動。達里奧喺20世紀嘅西班牙文文學同新聞工作仍然有好大嘅影響。佢更被喻為西班牙文王子同埋稱為modernismo之父。

## 生活
因為佢父母曼魯歐·加西亞同羅莎·沙米耶杜佢哋雙方嘅父母係表親，所以佢哋要得到神職人員批准，先結得婚。最後佢哋喺1866年4月6號喺尼加拉瓜利昂結婚。但係，因為曼魯歐不能自制嘅酗酒，羅莎決定離開魯歐去到馬塔帕城並喺嗰度生咗菲力·魯賓。之後佢哋夫妻二人和好並且生咗個女叫江迪丹·羅莎，不過江迪丹喺出世之後幾日就夭折咗。當羅莎搬去佢姨姨波娜丹·沙米耶杜嗰陣，呢段緍絪再一次破裂。過咗一排，羅莎同另外一個男人一齊，佢哋亦都搬咗去洪都拉斯嘅祖魯特卡。

魯賓·達里奧喺尼加拉瓜馬塔帕城出世。然佢喺浸禮中用嘅名，佢真正嘅姓係加西亞，不過佢父親嗰邊家族最為人所知嘅姓係達里奧。魯賓喺佢嘅自傳入面就解釋咗點解： According to what some of the old people in that town of my childhood have referred to me, my great-grandfather had Darío as his nickname or first name. In this small town he was known by everyone as "Don Darío" and his entire family as the Daríos. It was in this way that his and all his family last name began to disappear to the point where my paternal great-grandmother already replaced it when she signed documents as Rita Darío; becoming patronymic and acquiring legal stand and validity since my father, who was a merchant, carried out all his businesses as Manuel Darío...喺我細個生活嗰座城市，啲老人家話達里奧或者係係我阿爺嘅花名同埋真名。喺呢座小城鎮入面，個個都叫佢"Don Darío"，而個家族就叫"Daríos"。所以佢哋都慢慢開始唔用佢哋本身個姓，而我嫲嫲喺簽名嗰陣都已經係簽緊"Rita Darío"。去到我爸爸嗰陣，呢個姓開始變成合法同認可，而乍亦都係用曼魯歐・達里奧(Manuel Darío)呢個名去做生意...

達里奧細個喺利昂度長大，由佢媽媽嘅叔叔菲力同姨姨波娜丹湊大，佢亦都當佢哋係佢真正嘅父母。 （第一年返學嗰陣，佢成日都喺功課度寫菲力·魯賓·拉米雷斯（Félix Rubén Ramírez）做自己個名。佢好少同住喺洪都拉斯嘅媽媽，或者叫佢做「曼魯歐叔叔」嘅爸爸講嘢。雖然我哋唔好清楚佢早年嘅生活，但係有記錄指出當菲力・拉米雷斯喺1871年過身之後，佢哋家庭出現經濟問題，要考慮將達里奧送去裁縫度做學師仔。根據佢嘅傳記嘅作者耶德米羅·託利斯指出，佢喺1879到1880年間受耶穌會教育之前，喺利昂讀過幾間唔同嘅學校。 

佢係一個早熟讀者，好細個就識字（佢話佢3歲已經識字)，佢之後亦都開始咗寫詩。佢第一次發表詩就係就係佢1879年佢13歲喺報紙刊登嘅一首十四行詩。1880年7月26號，佢喺*El Termómetro*日報(Rivas)上面發表咗一首挽詩：*Una lágrima。*唔使一陣，佢就喺利昂一本文學雜誌 *El Ensayo*以「細路詩人」嘅身份得到大眾嘅注意。根據Teodosio Fernández，佢初初開始寫嘅詩都係受到當代西班牙文詩人José Zorrilla, Ramón de Campoamor, Gaspar Núñez de Arce and Ventura de la Vega等人影響。好似佢喺1881年所寫嘅文章*El jesuita咁，*呢個時候嘅寫作都反映出對羅馬天主教干涉下帶有敵意嘅自由主義傾向。對佢政治取向影向最大嘅，就係厄瓜多爾人Juan Montalvo，而佢第一篇新聞寫作就係模仿佢所寫。

大概喺1881年12月，佢搬咗去首都馬拉瓜。有啲自由派政客認為，以佢嘅天賦，佢應該攞去公費資助去歐洲留學。

不過，因為佢詩入面嘅反教權色彩，保守派嘅議會長Pedro Joaquín Chamorro Alfaro並唔同意呢個提議。最後，佢可以喺尼加拉瓜嘅格拉納達讀書，不過佢就㨂咗喺馬拉瓜讀，而佢都繼續喺馬拉瓜從事新聞工作，喺*El Ferrocarril*同埋*El Porvenir de Nicaragua*兩份報紙做嘢。佢喺馬拉瓜鍾意咗一個11歲嘅女仔Rosario Emelina Murillo，更加想同佢結婚。1882年9月，因為佢朋友寫咗份請願書去阻住佢結婚，佢去咗薩爾瓦多旅行。

### 喺薩爾瓦多

### 喺智利

### 中美洲之旅

類:尼加拉瓜人
類:詩人
巴比倫 (搞清楚)

**[[巴比倫]]**通常指美索不達米亞一個城邦，重可以係：
*巴比倫尼亞，美索不達米亞一個文明
*新巴比倫王國，美索不達米亞一個古國
圭表

**圭表**，定節氣之器，定季之器。圭表實為圭同表。表為杆，或為柱，就係棟直一支，而圭呢，就為地上計算刻度。正午日照射表，投影落圭。圭為今日錶字原形，刻有時間之計。

同圭表近似，日晷則量度杆影方向，以定時辰。

圭表出自上古，到大元郭守敬亦大為改良，務求更加精確。
朔望月

**朔望月**，天文週期，朔與朔之週期，月相週期，以此定為一個月。朔望，月相兩個極端為代表。簡單而言，朔為無月之夜，望為月圓之夜。精準而言，朔為日月相合，亦即同赤經，望為日月相沖，赤經相差半圓。一朔望月平均約二十九日半。

朔望月跟月相，為自古已為人知。當初朔望月，以朔後月初見為始，即朏。後尾天文計算發達，以日月合朔為始。

後尾亦有另有恆星月，以月在某星而回到某星，是為一週期，即月之公轉。如此週期較短，平均約二十七日三二。朔望月長少少，皆因月要走多些少，先至追返同日合朔。

朔望月為地球之中重要週期。一來朔望二日，潮汐為鼎峯，漲得勁又退得勁。二來月照光度變化，朔全黑而望甚光。如此都涉及生靈繁殖同覓食。
ゐ

（平假名）同（片假名）都係日文嘅假名，由一個音節組成。

喺1946年以後已經冇再用，並且俾代替。
五十音

**五十音**係日文假名（平假名、片假名）用母音、子音做分類，排列成一個圖表，叫**五十音圖**。
抖室

《**抖室**》（***Room***）係一套2015年嘅美國電影，由蘭尼亞伯咸臣執導，貝兒娜森、雅各川伯尼、鍾艾倫、威廉麥斯主演。
Marvel隊長

《**Marvel隊長**》（***Captain Marvel***）係一套2019年嘅美國電影，改編自驚奇漫畫入面嘅女超級英雄角色，由Anna Boden、Ryan Fleck執導，貝兒娜森、麥根娜姬絲、森姆積遜、克拉克奎格主演。

## 註
通霄站

**通霄車站**喺台灣苗栗縣通霄鎮，係臺灣鐵路管理局海岸線嘅鐵路車站。

## 車站構造

*島式月台、岸式月台各一座。

## 鐵路路線




## 攷

## 註
*通霄站舊照／苗栗縣政府國際文化觀光局 提供

## 出面網頁
*通霄車站（臺灣鐵路管理局）
祝由

**祝由**，以咒術醫病。祝同咒，祝禱咒語。由，病之來由。故此祝由，以咒術得知病由，以咒術醫病。上古醫巫合一。巫精通天地萬物，通鬼神，具備藥理之知，以及不為人所知之法，其一種就係咒術。現今巫術近乎滅絕，祝由經多次浩劫已喪失，其原理亦難以驗證。現今多數話以心理治病。

大元之時，祝由歸入醫術一科，稱**祝由科**。而曉祝由之人，稱為**祝由師**。有說法為祝由唔用藥，另一啲說法為祝由有用藥，符咒與藥相配。或者符本身就為藥，以黃紙朱砂寫符，燒成符水服用。或者燒符水加上藥服下。

另外又有記載湘西趕屍，都係請祝由師做。

類:醫學
掃羅王

**掃羅王**（前1078年—前1012年），天主教譯**撒烏耳王**，係以色列聯合王國開國國王，前1047年到前1012年在位。
伊施波設

**伊施波設**（前1052年—前1010年）係以色列聯合王國國王，前1012年到前1010年在位，不過佢唔受當時以色列人嘅承認。
耶羅波安一世

**耶羅波安一世**（）係北國以色列開國國王，前931年到前910年在位，屬聖經列王紀上嘅時期。
拿答

**拿答**（）係北國以色列國王，前910年到前909年在位，屬聖經列王紀上嘅時期。
皓鑭傳

《**皓鑭傳**》係2019年中國大陸古裝電視劇，由吳謹言、聶遠、茅子俊主演。套劇背景係戰國末期嘅秦國同趙國，主角係趙國御史個女「李皓鑭」（歷史原型係趙姬）。
阿茲茲亞

**阿茲茲亞**（；；）係利比亞的黎波里塔尼亞扎法拉嘅首府兼細嘅村仔，喺的黎波里西南41公里。呢條村曾經喺1923～2001年屬阿茲茲亞省嘅首府。佢曾經係地球上最熱嘅地方，曾經喺1922年9月13號錄得最高氣溫58.0℃嘅記錄，不過個數據俾世界氣象組織質疑。

喺阿茲茲亞村入面同周邊地方，四圍都係望唔到邊嘅沙漠，連植物都搵唔到樖。

## 氣候
阿茲茲亞市係熱帶沙漠氣候，成年都好少雨落，不過受到地中海附近嘅地中海式氣候影響，雖然冬天比較多雨落些少，但夏天一樣超少雨落。不過佢全年嘅天氣都好熱下，年平均氣溫都去到28.1℃，好多時氣溫高去到35.5℃，低去到20.4℃。尤其喺七月，平均氣溫去到39.2℃左右。喺1922年9月13號，曾經錄得最高氣溫58.0℃嘅記錄，不過已經有機構懷疑呢個記錄係唔係弄虛作假，直到2012年9月13號，世界氣象組織嘅調查小組發佈聲明話，呢個結果完全係有問題，絕對係舊式温度計令啲人睇到嘅數據比實際高咗7℃到。實際最熱嘅月份先至有47.4℃到。

阿茲茲亞最凍嗰次嘅氣溫喺2月份，曾經記錄過-2℃嘅最低氣溫紀錄。

## 攷

類:利比亞城市
巴沙

**巴沙**（）係北國以色列國王，前909年到前886年在位，屬聖經列王紀上嘅時期。
以拉

**以拉**（）係北國以色列國王，前886年到前885年在位，屬聖經列王紀上嘅時期。
暗利

**暗利**（）係北國以色列國王，前885年到前874年在位，屬聖經列王紀上嘅時期。
亞哈

**亞哈**（）係北國以色列國王，前874年到前853年在位，屬聖經列王紀上嘅時期。
亞哈謝 (以色列)

**亞哈謝**（）係北國以色列國王，前853年到前852年在位，屬聖經列王紀上嘅時期。
約哈斯 (以色列)

**約哈斯**（）係北國以色列國王，前814年到前798年在位，屬聖經列王紀下嘅時期。
約蘭 (以色列)

**約蘭**（）係北國以色列國王，前852年到前841年在位，屬聖經列王紀下嘅時期。
耶戶

**耶戶**（）係北國以色列國王，前841年到前814年在位，屬聖經列王紀下嘅時期。
比加

**比加**（）係北國以色列國王，前740年到前732年在位，屬聖經列王紀下嘅時期。
何細亞

**何細亞**（）係北國以色列末代國王，前732年到前722年在位，屬聖經列王紀下嘅時期。
達羅爾

**達羅爾**（； *Dallol*）係埃塞俄比亞阿法爾州第二地區嘅村莊，喺埃塞俄比亞北邊，隔籬冇幾遠就係厄立特里亞。呢個地方唔單止海拔低過海平面，相反連都冇發佈到佢喺2005年啲數據。當地亦俾外界話佢做鬼域。

雖然佢係個鬼域兼冇人知，但佢試過因為氣候而出名，就係全球平均氣溫最高嘅地方嘅所在地。當地曾經喺1960～1966年記載過全年平均氣溫35℃嘅高溫。嗰度亦有個嘅靚景地方。雖然附近有條公路去到哈馬德拉，但好快因地方太荒蕪而閂咗檔。

## 史

呢個城市喺1917～1918年開埠，初期由厄立特里亞創辦鐵路嚟運輸物資，自從第一次世界大戰爆發之後，蘇聯、美國同威瑪共和國都停止傳輸物品到呢度。雖然喺1920～1941年諗住重開國內生產計劃，但失敗咗。1925～1929年間，有意大利嘅企業喺呢個地方執到寶，用鐵路傳輸包括70%KCl成份嘅鉀石鹽到法蒂瑪港。不過到咗第二次世界大戰期間，英聯邦政府為咗掠奪資源而將通去達羅爾開鐵路軌冚唪唥拆嗮，隨後城市經濟開始一落千丈。

1951～1953年，喺阿斯馬拉嘅達羅爾公司賣咗幾噸鹽到印度一帶。1960年代，美國嘅Parsons公司試過喺呢個城市搞過地質學測量，期間喺1965年試過喺呢個城市嘅65個地方鑽咗約10000個窿出嚟。期間一直都冇乜人知，直到2004年，英國嘅國家地理雜誌同Channel 4合作，拍咗部《走向極端》嘅記錄片，話佢有關啲城市經濟同氣候條件而先至俾公眾重新關注。雖然達羅爾已經變成個鬼域，但重有大量嘅鹽磚建築響度。

## 氣候
達羅爾一講到氣候，係全球出嗮名。因為佢係熱帶沙漠氣候，附近都係丹納基爾沙漠一帶，全年好少雨落，年平均先至得100～200mm降雨量，加上佢嘅所在地又喺丹納基爾盆地入面。氣溫方面，佢年平均氣溫都超過30℃，曾經喺1960同1966呢兩年入面，都錄得年平均氣溫34.6℃嘅氣溫。亦試過錄到年平均氣溫41℃嘅高溫，不過最熱嘅月份試過錄到平均46.7℃嘅高溫。由於佢咁熱嘅氣候，加上海拔又偏低兼喺冬季時接收到紅海一帶啲熱浪又多，所以佢好少有四季特征。即使喺晚黑，基本上都係熱辣辣，好少見到有涼爽嘅天氣。

達羅爾最凍嗰陣，最低氣溫先至有21℃。

## 連出去
* 11 of the hottest places on Earth MMC

## 攷

類:埃塞俄比亞地理
類:地球之最
馬克西米努斯色雷克斯

**馬克西米努斯色雷克斯**（**Maximinus Thrax**，）係羅馬帝國皇帝，235年到238年在位。
羅慕路斯奧古斯都

**羅慕路斯奧古斯都**（**Romulus Augustulus**，）係西羅馬帝國末代皇帝，475年到476年在位。

## 出面網頁

類:末代君主
紫水河

**紫水河**（），又叫**沙堤河**（），簡稱**紫水**，係位於廣東新會嘅河，喺會城西面，佢嘅水源出自石澗水庫，呢個水庫收集嘅係圭峰山嘅水流；然後佢從北向南流，穿過仁義村、永安村等地，最後匯入潭江（南坦海），全長3.5公里。

紫水河係新會八景之一，稱做，喺吟詠新會八景嘅粵詩中叫**沙堤紫水清**。紫水嘅名，相傳係宋代時，呢條河嘅水變成紫色，持續咗十幾日，喺古代紫色係高貴嘅顏色，所以呢種現象啲人認爲夠晒吉祥，就叫佢做紫水河。紫水河兩邊嘅地名，有唔少帶「紫」字，如紫雲里、紫龍里、紫竹里、紫源里、紫盛里、紫水里、紫華園、紫雲觀。「紫水漁舟」講嘅景象係出海捕撈嘅漁船夜泊堤邊，啲漁歌喺條河度唱。民間傳說紫水河床度有嚿大石，樣似鯉魚，啲人話係鯉王，啲鯉魚都會過來條河拜鯉王，所以條河多鯉魚，啲漁民就聚來呢處捉魚。

自從改革開放後，當地工業化，週邊啲工業廢水、居民污水排入條河，兼且源頭水量少咗，條河嘅淤積嚴重，變成條污糟臭涌。後來新會政府立項整治河涌，紫水河納入計劃：2004年5月，投入200萬人民幣治理條河；2011年6月，再次清淤淨化；但仲係情況反覆，水污染嚴重。從2016年開始，大概投入資金7.2億元人民幣，又再治理紫水河。

## 攷

類:江門地理
郭浩皇

**郭浩皇**（，）係香港男歌手、演員，娛樂新聞主播。

郭浩皇自細移民加拿大，小六開始學中音色士風，13歲自學結他，15歲開始寫歌自學編曲。大學時期主修音樂同藝術，畢業後喺加拿大中文電台做過嘢，亦有份參與多個大型演唱會嘅幕後工作。

2017年6月起曾多次以特約演員身份參與TVB劇集，其後簽約無綫電視成為娛樂新聞主播。2018年去中國大陸拍電影《超模》同《潛戰》做男主角。

## 演出作品
### 電視劇（[[無綫電視|TVB]]）

### 主持節目（TVB）

### 演出節目（TVB）

### 電影

### 廣告

## 音樂作品
### 個人專輯

## 出面網頁
* 
* 
* 
* 

類:無綫電視男藝員
類:香港男歌手
浩皇
李梓謙

**李梓謙**係香港無綫電視男藝員。

## 演出
### 電視劇（無綫電視）

### 電視節目（無綫電視）

## 出面網頁
* 
* 

類:無綫電視男藝員
梓謙
黃浩霆

**黃浩霆**（，）係香港男藝人，2009年19歲參加香港商業電台選秀節目後參與森美小儀歌劇團入行，之後拍咗唔少廣告。佢2015年獲選中喺香港電台劇集《》中同譚詠麟飾演兩仔爺。佢入過香港電視網絡HKTV第一期藝員訓練班，2018年成為無綫電視藝員訓練班（短期）學員，畢業後喺2019年加入無綫電視。

## 演出作品
### 電視劇（[[無綫電視]]）

### 電視劇（[[香港電視網絡|香港電視HKTV]]）

### [[香港電台]]

### [[電影]]

### [[微電影]]

### 舞台劇 / 舞台演出

### [[廣告]]
*可口可樂
*位元堂
*Pizza Hut
*邦民財務
*
*港鐵 - 港島線延伸至西區
* 2015 
*
*Pepper Lunch
*Coppertone
*夢幻西遊

## 內地演出
### 綜藝節目

### [[網絡劇]]

## 獎項
*城市電訊（香港）有限公司『最佳出勤獎』『最佳男同學』
*香港電視HKTV第一期藝員訓練班『最佳男同學』
*第七屆健康網上短片創作大賽（公開組）『最佳男主角』
*北京電影學院（北京）培訓中心 超能偶像學院『最佳演員獎』

## 出面網
* 
* 
*
顓頊曆

**顓頊曆**（顓頊讀專菊），古六曆之一，屬四分曆之一，秦漢兩國曾經用過。及後，漢皇帝劉徹頒太初曆，顓頊曆廢。

顓頊曆為四分曆其中一版本，四分法，以一歲有三百六十五又四分之一。之所以四分，就係四分之一個尾數。

顓頊曆以顓頊為名。

類:黃曆
仁德醫護管理專科學校

**仁德醫護管理專科學校**，簡稱**仁德醫專**，喺臺灣苗栗縣後龍鎮，鄰近外埔漁港。創辦人暨首任校長邱仕豐博士喺1967年創立**仁德高級藥劑職業學校**，喺1999年升格為仁德醫護管理專科學校，現任校長為黃柏翔。

## 出面網頁

* 仁德醫專
衛生福利部苗栗醫院

**衛生福利部苗栗醫院**，簡稱**苗栗醫院**，係一間直屬中華民國衛生福利部嘅醫院。喺苗栗縣苗栗市。

類:苗栗市
通霄交流道

**通霄交流道**係台灣國道三號嘅交流道，喺台灣苗栗縣通霄鎮，指標為144.5k。

## 鄰近交流道
太初曆

**太初曆**，曆之一，漢皇帝劉徹時，頒佈之曆，取代顓頊曆。

太初曆行平氣平朔，建寅，以正月為歲首。制定無中氣之月為閏月。

顓頊曆之積差，太初曆修正咗。之不過都由於積落誤差，由四分曆所取代。

類:黃曆
林俊其

**林俊其**（，），香港男演員、節目主持同模特兒，依家係無綫電視經理人合約藝員。

## 簡歷
林俊其喺將軍澳長大，曾經喺佛教志蓮小學同寶覺中學度讀書，讀中四嗰時試過留班一年，中學畢業之後喺2016年開始到無綫電視做特約演員，2017年做埋模特兒拍廣告或者微電影。2018年，去咗考無綫電視藝員訓練班（短期），第二年畢業之後就入咗無綫電視，同一年12月畀無綫簽做親生仔。因為個樣貌同把聲好似王浩信，所以喺劇集《兄弟》、《反黑路人甲》，重有《踩過界II》裡面扮演佢角色嘅年輕版同替身。2020年，喺《愛·回家之開心速遞》裡面扮演「藍浩信（Signal）」一角，再次令觀眾留意到佢嘅演技。

2022年，林俊其加入 J2 成為23位 J2ers 之一；之後分別喺《反黑英雄》、《黑色月光》、《刑偵12》入面，扮演古惑仔「番茄」、富三代「年青蔣基俊」同探員「江梓樂」而人氣急昇。2025年，因參加戀愛真人騷節目《女神配對計劃》成為媒體焦點。除咗演藝工作之外，重同好友鄒兆霆喺旺角搞一間手搖飲品舖「檬茶茶手打檸檬茶」。

## 感情生活
2019年1月，有傳媒報道林俊其同《2018年度香港小姐競選》冠軍陳曉華舉止親密，重一齊到中環嘉年華度玩得好開心，但雙方一直無對呢段關係回應過。2025年2月，《東周刊》報道林俊其同梁超怡因拍攝《黑色月光》戲假情真，喺尖沙咀約會。不過，佢後來表示大家只係「好好朋友」，互相都無任何遐想。同年7月，無綫電視安排林俊其喺《女神配對計劃》同羅毓儀相睇，重表示自己早喺2019年已對女方有好感，所以決定參加節目試吓追佢。節目播映後無耐畀網民發現佢哋私下約會，更喺旺角街頭拖手，起初女方否認，直到播完先正式確認關係。

## 演出作品
### 電視劇

### 綜藝節目

### 電影

### MV
* 2017年：吳業坤、王灝兒《原來只因深愛著》
* 2025年：羅毓儀《女神之翼》

## 參考

## 出面網頁

* 
* 
* 
* 
* YouTube 上面嘅 Kris林俊其 嘅頻道
* 【Kris L林俊其】 - 帖文 - big big channel
黃潤成

**黃潤成**（，），人號老臨成。係香港男演員兼樂隊鼓手。同時亦係室內設計師、裝修技師及判頭、爵士鼓導師及鼓樂演奏家。創辦 Sbeat Studio Ltd 去執行鼓教育及室內設計裝修業務。

## 簡歷
黃潤成出身基層家庭，住大埔區公共屋邨，讀過大埔卍慈中學，係校內足球隊成員，司職右翼及前鋒，亦係桌球愛好者。十六歲開始喺快餐廳打工畀自己學爵士鼓，畢業後喺柏斯琴行做過銷售員。

2010-2013年間獲得五個香港鼓手獎項。期後創立鼓樂教育中心並成為英國倫敦Trinity香港區流行鼓考試場地，同時成為香港區Trinity流行鼓主理導師。之後曾經同亞洲鼓王唐龍Donald Ashley被人假傳挑戰風波而叱吒樂手界一時，因而對鼓樂患上焦慮症，其後承師唐龍。2018年成為鼓釵國際品牌SABIAN香港區代言人。同時活躍於Youtube上傳達200多條鼓樂影片及趣味片。

佢喺2013-2017年間自修不同戲劇課程包括［英皇藝員訓練班］［演藝動力協會演員訓練班］［拉闊劇團］［巧克力劇場］。透過舞台劇《變心》、《澀青》、《誰來愛我》，電影第二男主角《舞可能》投身演員行業，隨後成為無綫電視同ViuTV特約演員。

2018年尾加入無綫電視藝員訓練班，翌年簽做合約演員，角色皆是跑龍套。

2021年首次為享樂團派台歌《撤出理想地圖》參與作曲、編曲。

2026年於IG宣佈發完明星夢，網民紛紛熱烈表示不認識，以另一種形式紅了一日。

## 音樂作品
*《夜間》作曲、編曲 [2012 Yamaha 樂隊大賽決賽作品]
*《撤出理想地圖》作曲、編曲 [2021享樂團歌曲]
*《有些話》作曲、編曲、監製 [2022劇集-逐流時代-主題曲]
*《寄生》編曲、監製 [2022劇集-逐流時代-片尾曲]
## 演出
### 電視劇
#### 2018年
*是咁的法官閣下 飾 嫖客
*堅離地 飾 男情人
*兄弟 飾 保鏢
*開心速遞 飾 律師助手
*開心速遞 飾 銀行經理鄧生
*開心速遞 飾 攝影師
*開心速遞 飾 侍應生
*丫鬟大聯絡 飾 官員
*金宵大廈 飾 保險經紀
*金宵大廈 飾 鼓手
*白色強人 飾 示威者
*危城 飾 警員
*牛下女高音 飾 酒店職員
*C9特工 飾 工廠技工
*過街英雄 飾 經紀
*救妻同學會 飾 酒吧顧客
*解決師 飾 記者
*過街英雄 飾 荷官
*殺手 飾 殺手
*機場突警 飾 保安
*飛虎 飾 飛虎隊

#### 2019年 on99
*她她她的少女時代 飾 街頭音樂人
*唐人街 飾 獄警
*開心速遞 飾 足球員
*降魔的 飾 辦公室職員
*極道怪咖 飾 手下
*法証先鋒4 飾 法証警員
*十八年後的殺人告白 飾 山破傷者
*開心速遞 飾 富豪
*大醬園 飾 客棧員工
*開心速遞 飾 遊客
*網絡騙案 飾 酒吧浦友
*開心速遞 飾 攝影師
*開心速遞 飾 大學生
*愛美麗狂想曲 飾 男公關
*木棘証人 飾 軍裝警員
*使徒行者3 飾 手下
*逆天奇案 飾 軍裝警員
*開心速遞 飾 富豪
*伙記辦大事 飾 便衣警員
*開心速遞 飾 如花
*失憶24小時 飾 餐廳經理
*萬千星輝賀台慶 飾 表演嘉賓
*踩過界2 飾 律政師
*開心速遞 飾 足球迷
*食腦喪B 飾 街頭歌手及結他手
*一笑度凡間 飾 單元角色 乞丐：李楊

#### 2021-2023年
*把關者們 飾 關員Joe
*愛回家（片場：原筆/四哥/吳家蠢律師）
*法言人（凌大狀）

#### 2024年
*巾幗梟雄之懸崖 飾 陳茂龍

### 綜藝節目
*2022年：全城一叮（參賽嘉賓，兩集：初賽及決賽）
*2024年：福祿壽訓練學院（參賽者：HK Mr. Bean）

## 得獎記錄
### 鼓樂
*蒲窩青少年樂隊比賽2010 最佳鼓手
*YAMAHA Asian Beat 2010 最佳鼓手
*青少年樂隊大賽2012 最佳鼓手
*2012年YAMAHA Asian Beat 2012 最佳鼓手
*HESO drum competition 2013 季軍

### 室內設計
*2021年第十七屆國際建築裝飾及設計藝術博覽會《亞太華人設計作品大賽-金獎》

## 攷

## 出面網頁
* 
*
Bingo (組合)

**Bingo**係香港女子跳舞歌唱組合，成員包括關嘉敏（Carman）同陳康琪（Odilia），屬旗下，2016年正式出道。組合最近一次活動喺2021年，之後再未有活動，社交媒體亦冇再更新過，即係變相無聲無息解散咗。

組合初頭總共有5位成員：關嘉敏、陳康琪、周彥（Christy）、陳可（Gia）、王嘉怡（Kylie），2017年10月陳可、王嘉怡離隊，換入陳韻瑧（Katie），之後約莫2018年底個組合再重組，陳韻瑧、周彥離隊，換入夏子涓（Queena），到2019年底夏子涓離隊。自夏子涓離隊後，Bingo再冇推出過原創作品，淨低嘅關嘉敏同陳康琪亦各自專注個人發展，只係喺2021年以組合名義推出過一隻翻唱歌。

## 參考

## 出面網頁
* » Bingo | 天盟娛樂有限公司
*
*Bingo嘅微博

類:香港女子歌唱組合
夏子涓

**夏子涓**（，）係香港女歌手，女子組合Bingo前成員。

## 簡歷
祖籍安徽、深圳出世嘅夏子涓讀過香港公開大學人文社會科學院，主修創意寫作與電影藝術，之後休學。佢2018年底加入天盟娛樂，並加入旗下組合Bingo。2019年12月退出Bingo，同時離開天盟娛樂。

夏子涓響2020年同2021年先後參加ViuTV選秀節目《全民造星III》同《全民造星IV》，其中《造星III》廿強止步，《造星IV》25強止步。

## 演出
### 電視劇（ViuTV）
*2019年：《黑市—心靈寫真》 飾演 Lian

### 真人騷（ViuTV）
*2019年：《初戀還未來？》演出者
*2020年：《全民造星III》參賽者
*2021年：《囝囝女女730》造星囝女
*2021年：《全民造星IV》參賽者

## 參考

## 出面網頁
*夏子涓嘅微博
*
*
* 全民造星IV | 子涓
陳善渝

**陳善渝**（**Odilia Chan**，），原名**陳康琪**，係香港女歌手，女子組合Bingo成員。

## 簡歷
陳康琪喺香港兆基創意書院畢業，主修多媒體表演藝術。佢加入樂壇之前，學咗芭蕾舞13年，係個專業舞蹈員，做過鄭伊健、譚詠麟、徐小鳳等人嘅伴舞，另外又考到鋼琴演奏級。到2016年加入天盟娛樂，做咗旗下組合Bingo嘅成員。

2020年陳康琪參選ViuTV選秀節目《全民造星III》，入圍三十強後止步。2021年6月，佢宣佈改用新名**陳善渝**。

## 音樂作品
### 單曲MV
*2019：《後街女孩》——BINGO
*2018：《I KNOW WHAT YOU BOY》——BINGO
*2017：《HURT ME BOY》——BINGO
*2017：《好好愛》——BINGO
*2016：《CRUSH ON YOU》——BINGO
*2015：《環球聖誕》——BINGO

## 演出
### 電視節目（ViuTV）
*2019年：《對不起標籤你II》 標籤者TAGGER
*2019年：《啪啪Partner》客席主持
*2020年：《鬼同妳上位》參賽者
*2020年：《全民造星III》參賽者

### 電視節目（無綫電視）
*2021年：《盛·舞者》參賽者

### 電視劇（無綫電視）
*2019年：《法證先鋒IV》 飾 婚紗模特兒  

### 電影
*2024年：《查無此人》 飾 June

### 其他影視演出
*2019年：網絡電影《星座神偷》 飾 阿琪（未上映）
*2019年：音樂微電影 《傾城虐戀》 第六屆【微電影「創+作」支援計劃（音樂篇） 飾 ODILIA
*2018年：愛奇藝網絡電影《穿越愛情綫》 飾 阿琪
*2016年：好娛樂台《勁歌主場秀》 主持

### 音樂錄像演出MV
*2018年：雷深如（J.Arie）-《無神論》Official Music Video
*2011年：善忘哥 ToNick feat. Masta Mic

### 雜誌／電視／平面廣告拍攝
*2019年：DOXA x Dorian Ho Love Quartet - The Pulse（愛情四部曲-首部曲）
*2019年：DOXA x Dorian Ho Love Quartet - Tie the Knot（愛情四部曲-二部曲）
*2019年：DOXA x Dorian Ho Love Quartet - Earlymoon（愛情四部曲-三部曲）
*2019年：DOXA x Dorian Ho Love Quartet - Tux and Gown（愛情四部曲-四部曲）
*2018年：DR.PAW PAW 英國萬用木瓜霜
*2017年：大溪地航空旅遊宣傳片
*2016年：DBS compass visa x Tony Jaa 廣告 
*2015年：永安旅遊『熊』動登場
*2015年：新假期旅遊 $6,499！暑假出發 歎 郵輪 遊中日韓
*2014年：Olympus Fillens「myfirst exhibition」廣告 
*2014年：AXA安盛 安心醫療計劃 廣告 
*2014年：匯豐 Digital 全然信任 與生活同行 廣告 
*2014年：匯豐 Digital 反應家族 乜都唔記得 廣告 
*2014年：匯豐 Digital 反應家族 唱咗錢未 廣告
*2014年：匯豐 Digital 反應家族 唔帶錢出街 廣告

## 參考

## 出面網頁
* 陳善渝Odilia | 天盟娛樂有限公司
* 
* 
*
*
紫水河 (東安)

**紫水河**（），又叫**紫溪河**（），係位於湖南東安嘅河，係湘江嘅一級支流，譽爲東安嘅母親河。

## 地理
紫水河發源喺東安境內嘅舜皇山，位置喺座山北面高掛嶺嘅洋和坪，源頭河名叫老龍江。然後佢一路匯合支流，大概從西北向東南噉流，流過大廟口、紫溪市、白牙市（東安縣城）、井頭圩等地，最後喺大江口匯入湘江。

紫水河全長72公里（有講法話係96公里），流域面積983平方公里，落差有成1550幾米，坡降11%，年均流量7億立方米左右，平均流量23.85立方米/秒。因爲佢成個流域喺高山入丘陵嘅地帶，所以河水湍快，灘多灣急。但大江口到紫溪市爲止嘅河段可以全年通行木帆船。

## 名同傳說
呢條河有幾個相關嘅名。喺古代，佢原名叫做**太陽溪**（），從呢個名嘅意思衍生出幾個類似嘅河名：**大陽江**（；喺古代「大」同「太」係通字）、**大陽川（水）**（）。

上古傳說五帝中嘅舜帝曾經南巡，佢幾次南狩喺紫水河源頭嘅山區，因此座山叫做舜皇山，離開舜皇山時佢係坐船順住太陽溪漂流出到湘江噉。當舜帝駕崩時，佢葬落九嶷山，落葬地同樣喺東安所屬嘅永州地區一帶，佢嘅妃子娥皇同女英來奔喪，係噉喊，眼水瀨喺啲竹變成斑竹，喊到冇眼淚、喊出血水，啲血水入咗太陽溪，河水變成紫色。根據呢個傳說，條河得名**紫水（河）**、**紫溪（河）**。後來娥皇同女英跳入湘江自盡，成爲楚人拜祭嘅神仙湘夫人，又叫湘妃。

## 攷

類:湖南地理
尤利卡 (努那活)

**尤利卡**（；），又譯**尤里卡**（），係加拿大努那活北邊嘅城市，喺埃爾斯米爾島中西位，對面可以望到阿蒙德靈內斯島。佢亦係成個地球嘅人類定居區入面，平均氣溫最低嘅地方。

佢喺加拿大當地嘅郵政編碼係X0A 0G0，電話區號係613。

## 史
喺第二次世界大戰之後，美加兩國主要考慮到點解喺冬天時會有咁大嚿寒潮氣團嚟侵襲，而開始對北極有興趣。不過嗰時得好少同北極有關啲氣象資料，除咗有部份罕見嘅量度結果係由探險人士收集返嚟。所以美加兩國打算去北極搞同氣象有關嘅互補網絡兼研究收集北極地區，每日嘅氣象數據。

1947年4月7號朝頭早，有探險隊第一個到尤利卡斯利德勒峽灣附近嘅海冰上邊；第二日，美國基地屬下嘅C-82運輸機亦帶咗100噸材料嚟起基地。嗰日晚黑正式成立咗第一間屋仔嚟收集氣象數據，兼用廣播播出。後嚟啲數據逐步噉從海邊到氣象站傳輸過嚟，最後基地喺同年月11號正式公開成立，同年月21號正式起好嗮除咗冚唪唥嘅支持基礎設施之外嗰5間屋仔。期間嗰五間屋仔重提供咗飲用水、垃圾處理、第一條機動車通行嘅馬路、電力設施、分配系統同埋通信設施喺埋度。而基地一直成年都喺度，直到1970年代，當地發展到得15位人口住響呢個地方。而最後一間發展嘅設施喺2005年先至起好嗮。

## 氣候

尤利卡係寒帶苔原氣候，成年都好凍，落雨嘅月份同溫帶沙漠地區咁少。氣溫方面，唔單止夏天嘅氣溫都好凍，冬天嘅氣溫甚至一度冰封萬里，低到似中國黑龍江省東北到俄羅斯外興安嶺一帶啲城市氣溫咁低。佢全年嘅平均氣溫先至得-18.8℃，雖然喺夏天重暖過加拿大北極地區嘅其它地方，但最熱嗰時都唔超過20℃。不過亦有例外，最熱嘅一次紀錄係2009年7月14號監測到嘅20.9℃嘅氣溫。最凍嗰次起碼去到-53.3℃。

佢有咁凍嘅天氣嘅同時，由於佢喺北極圈入面，喺每年4月10號到8月29號期間出現極晝現象；甚至喺每年10月中旬到第年2月底有極夜現象。






## 註

類:加拿大城市
類:地球之最
陶喆

**陶喆**（）原名**陶緒忠**，係臺灣流行歌手同音樂製作人。

## 音樂作品

*陶喆（1997）
*I'm OK（1999）
*黑色柳丁（2002）
*樂之路 Ultrasound 1997-2003（2003）
*太平盛世 （2005）
*太美麗 （2006）
*69樂章 （2009）
*再見你好嗎 （2013）
*STUPID POP SONGS (2025)

## 註

## 參考

## 出面網頁
劉璋

**劉璋**（），字**季玉**，東漢末人，出自荊州江夏嘅竟陵，嗰陣時州牧割據，皇帝已無力管治。劉璋亞爸劉焉係益州牧同振威將軍，劉璋後尾繼承父位。劉備擊敗劉璋，劉璋投降，失益州，病死荊州。

## 出面網頁
尤利卡

**尤利卡**可以係：
* 尤利卡 (努那活)：加拿大努那活州北邊，北極圈範圍內一村，地球平均氣溫最低地方。
* 尤利卡 (諾華斯高沙)：加拿大諾華斯高沙一村。
* 尤利卡 (加州)：美國加州最大城市。
* 尤利卡 (密蘇里州)：美國密蘇里州一城。
* 尤利卡 (華盛頓州)：美國華盛頓州一地名。
喬氏

**喬氏**，姓氏之一。

來源有三。一者，母系姬姓。守黃帝墓於橋山，日後因以為橋氏。之後又有改為喬氏。二者，匈奴之中一族，後與漢人相混。三者，鮮卑之中一族，改以喬為氏。
螺旋槳

**螺旋槳**，風扇一類，如風扇有幾葉。喺流體之中，諸如水同氣，旋轉起上來，就有推前或推後之力，帶動推進。可用於飛機同船。其原理為轉時，搞動流體，扇葉之前後，流體有壓力之差，從而流體加速。
樂廣高速公路

（中國高速公路代碼：**G04<small>23</small>**）係中國廣東一高速公路，喺廣州北邊嘅花都區、清遠東邊嘅清城區同英德、韶關曲江區西南、乳源中部及樂昌西南角。

## 工程
呢條高速公路喺2009年11月18號開始喐手起，2014年9月27號起好兼正式通車。

## 出入口同連接嘅道路

## 攷

類:廣州嘅高速公路
類:清遠嘅高速公路
類:韶關嘅高速公路
寧氏

**寧氏**，姓氏之一。

一出自母系嬴姓。秦國襄公之曾孫，謚號寧公，支庶以謚為氏。

異族轉漢姓氏，滿人之族，有寧佳氏、有寧塔氏，轉為寧氏。

寧與甯，同為異字。有寧氏，亦有甯氏，有時會相混。甯氏為衞國大夫之後。
亞哈謝

**亞哈謝**可以係：
* 亞哈謝 (以色列)，北國以色列國王
* 亞哈謝 (猶大)，猶大國王
長腿叔叔

**長腿叔叔**（**Daddy-Long-Legs**），小說一本，美國作家，氊滑士打（Jean Webster）所寫，一九一二年作品。小說以書信編章。書中主角，吉露莎艾伯特（Jerusha "Judy" Abbott），暱稱茱蒂乃係孤女，孤兒院大。孤兒院贊助人，得悉佢有寫作天份，贊助佢讀女子大學。茱蒂只知其假名約𨌺史密夫，並以書信訴說生活。曾見男人背影，人高腳長，故稱其為長腿叔叔。自此小說以二人書信，講述故事經歷。原書唔只有字，亦有插畫，乃作者所畫。

作者曾將故事編成戲，一九一四年公演。而之後亦有其他改編，電影有、卡通有、話劇有。
視差

**視差**係指由兩個唔同位置觀察同一樣嘢嗰陣，樣嘢喺視野嘅位置變化同差異，距離越近就有越大視差，所以可以憑視差估計距離。
光譜

**光譜**，又叫**光學頻譜**，係將唔同波長嘅光分散排列成一條彩色光帶。當中一截係可見光，嗰截就係「可見光譜」，即係用肉眼睇得到嘅顏色，兩個側邊分別係人眼睇唔到嘅紅外光同紫外光。
五稜鏡 (稜鏡)

**五稜鏡**係有五個反射面嘅稜鏡，透過兩次反射，將影像轉90度角，而唔會上下或者左右反轉。
月離

**月離**，月在天行之行度。月行白道，去到邊一宿。舊時多以赤經計算，即入宿度。而日行就叫日躔。

詩小雅漸漸之石寫「月離于畢，俾滂沱矣。」月喺畢宿。
入宿度

**入宿度**，星嘅經度，夾埋去極度配緯度，就此記低諸星所在。入宿度將赤經分為二十八份，按二十八宿之距星為準，故此並非均分。入距星範圍後，就計離距星赤經之差。寫法為角二度，即入角宿後兩度咁解。不過要注意，入宿度之度數，總數一周三百六十五度又四分之一，而非三百六十度。皆因古時日在天行，一日一度。
折射率

**折射率**係講一樣嘢嘅折射能力，將光喺樣嘢入面嘅速度同光喺真空嘅速度（光速）嘅比例去計，數字越高代表折射程度越高，譬如水嘅折射率係1.33，鑽石就去到2.42。
去極度

**去極度**，星嘅緯度，夾埋入宿度之經度，就知所在。去極度，以天球北極計，離幾多度。北極〇度，南極一百八十度。北天就九十度以內，南天就九十度以外，而赤道就正正九十度。
距星

**距星**，二十八宿所揀一星，用以計入宿度。按理，一宿以升上地平第一星，做距星。之不過古時以為恆星經緯，恆古不變，而實際會因歲差而變。因循舊星，有時唔係第一星。同埋歲差會影響埋二十八宿排序，為咗保持次序，迫住揀其他星。

故此，唔同時代，距星都會唔同。
白道

**白道**，月在天所行嘅道。白道同黃道好近，夾角平均為五度左近，即**黃白交角**。兩道相交之處，為升交點同降交點，若果月行到依兩點，就有日食月食。

古時二十八宿均在白道，所以叫月舍。

## 黃白交角
交角變化不定，少則四度五十七分，多則五度十九分，平均五度九分，一百七十三日為一周期。
白道 (搞清楚)

**白道**，意謂白色之道，如今指：

## 天文
* 白道，月在天行之道。月色白，故名。

## 地
* 大唐地名，在今呼和浩特。

## 佛教
* 二河白道，淨土宗用語。

## 人
* 黑道相反
莞佛高速公路

**莞佛高速公路**，亦即**東莞佛山高速公路**，中國高速公路之一，廣東省內，駁通東莞同佛山。中間經虎門過珠江。
凌犯

**凌犯**，觀天時，見到行星、衞星、彗星等，橫過其他星體或者星官。古時星占會視為上天啟示。若果受凌犯嘅星，為某啲重要嘅星，會視為要出大事。

## 睇埋
*凌日
*食 (天文現象)
平道

**平道**，星官之一，角宿之下，屬東方蒼龍。恆星有二，排成西東。西洋星座，平道入室女座。

佢同角交加，近乎垂直。黃道穿過角，同平道好近而平行，就似七曜行經嘅道。或此之故而名，平道意為七曜平坦之道。如顧況寫唐詩，行路難三首謂，「行路難，行路難，何處是平道。」

甘石星經寫，「平道兩星在角間，主閣道之官。」亦以平道為閣道，管閣道之官。

平道沿黃道西行，有進賢一星。再西行就到太微宮東華門。而沿黃道東行，就到亢之南星。
步天歌

**步天歌**，歌一首，七言，講及全天星官分佈。步天歌只傳靈臺，即只限於天文官內傳。

步天歌出自大唐王希明之手，丹元子為王希明別號，皆因唔見於隋書等。然而亦有睇法，王希明潤飾過步天歌，原作為更早嘅丹元子。

大唐出土文物，並唔見步天歌。其他類似天象歌賦，諸如玄象詩、觀象賦、周天大象賦，以三家星排列，近大唐之初，李淳風一系。步天歌擺脫依種排法，更加方便記述，奠定今日佈局。三垣二十八宿格局，為步天歌所奠定。不過，步天歌仍有赤黑黃等字，乃三家星記注。步天歌三垣，唔叫垣，而叫宮。宮內城牆叫蕃。

由於為靈臺之人相傳背誦，而歌又長，用字章句有異，就出咗好多流傳版本。現今並無大唐文物，證明到邊個版本先啱，只能由傳世一眾版本，夾個至合理。

步天歌有幾種排列方式。早年應以二十八宿為先，三垣為後，後尾就倒轉。就算三垣次序，亦有唔同。初時為天市、太微、紫微、後來又變太微、天市、紫微，到後期化為紫微、太微、天市。早年應以觀測重要而排列，二十八宿同天市、太微，靠近黃道，七曜所行經，變異甚多。後期就北極紫微為首，統轄全天。
靈臺 (天文)

**靈臺**，亦即天文臺、觀星臺、氣象臺，用以觀天監變，唔限於星象，諸如雲氣、天色等，凡天之變都歸佢睇。從而負責靈臺嘅官署，亦叫靈臺。開初為夏人所設，叫清臺，殷人就叫神臺，到周人就叫靈臺，後世又有唔同名，漢設有靈臺。此後類似設置，就算唔同名，亦以此為別稱。有本書叫靈臺祕苑，就係講星。

靈臺之所以叫臺，亦要起座高臺，觀象要視野廣闊，唔受遮擋。咁唔只個臺，地面重有圭表，以定季節。技術進步，臺上重設有其他儀器，如渾象儀。

古時以靈臺為名，有好幾個，當然以周公所建靈臺為先，之不過，日久崩壞，漢唐都講及佢遺跡。現存靈臺，為大元時故址所建。
又要威，又要除頭盔

《**又要威，又要除頭盔**》（；）係套2018年泰國電影，由Prueksa Amaruji執導，Pachara Chirathivat、Sananthachat Thanapatpisal、Jennifer Kim主演。套戲2019年出咗續集《又要威，又要除頭盔2》。

## 故事簡介
偉霆想打銀行工，但考極都考唔入，所以瞞住屋企人，每日著銀行制服出門口，實際係揸電單車的士搵食，有日佢撞見中學時期嘅女神樂童之後，呢個秘密就快穿煲，皆因女神原來係真正嘅銀行職員，而樂童嘅男友冠A更加係銀行副經理，成日睇偉霆唔順眼，同埋偉霆阿爸嘅老友鼎爺亦對偉霆有懷疑......

## 演員
*Pachara Chirathivat 飾 偉霆（Sakkarin）
*Sananthachat Thanapatpisal 飾 樂童（Jai）
*Jennifer Kim 飾 Suree
*Pramote Pathan 飾 冠A（A）
*Kom Chauncheun 飾 鼎爺（Uncle Preecha）

## 出面網頁
*
靈臺

**靈臺**，周國主姬昌之臺，建於囿中。詩大雅之下，收有靈臺一篇，講及園中。周國之京為鎬京，故此在今西安市長安。

## 靈臺之詩

由靈臺一詩可見，唔單止有靈臺，亦有**靈囿**同**靈沼**。靈臺為姬昌嘅花園，有鹿有鳥，而且有池養魚。

詩中無講靈臺何用，用途不明。園林之中，多數為登高觀覽全景之用。後世亦講觀天之臺，都叫靈臺，或姬昌時又為觀天之用。

毛詩序寫

文王姬昌，起咗靈臺，周圍嘅民就依附姬昌。

## 名
靈臺之靈，按漢時劉向寫說苑，脩文一篇講到，「積恩為愛，積愛為仁，積仁為靈，靈臺之所以為靈者，積仁也。」靈為積仁而來。

## 其他記載

漢時劉向所寫新序，雜事一篇中，講到掘靈沼時，掘到屍骨，吏報上去，姬昌下令更葬。天下人得知，話姬昌嘅賢德，唔單止人，而且澤及遺骨。

## 遺址
按文獻推斷，遺址在陜西，為今西安市長安區，下有靈沼鄕阿底村。其南約一千米，吳家村邊。

## 註
白保羅

**白保羅**（；；）係美國嘅語言學者、人類學者、東方學者、精神科醫師。佢尤其知名於研究漢藏語系同壯侗語系嘅比較語言學。

## 生平
白保羅出生喺紐約州嘅波啟浦夕。開始時佢入學康奈爾大學，但喺1932年轉學去新墨西哥大學，跟住學人類學。1934年畢業後，佢追隨吉勒汗搬入哈佛大學，去大學嘅附屬圖書館返工，同時去哈佛燕京學社學中國學。

1937年到第年間，佢喺亞洲各地做田野調查。歸國後，阿弗雷·路易斯·吉魯波（）招聘佢，於是佢去咗柏克萊加州大學，1938年到1940年間佢同羅弼·沙佛（）一齊引領漢藏語文獻學項目，去監督呢個項目。返到哈佛後，佢寫嘅論文有關東南亞血緣關係構造，因此喺1941年取得人類學博士學位。

二戰時，佢編纂畀美軍士兵嘅亞洲語言冊子。

白保羅喺1944年開始讀醫學，喺1948年獲得學位（M.D.）。1949年到1966年間佢去做精神科醫師，而佢嘅語言學事業喺期間中斷。

1966年以後佢又開始研究語言學。1968年，第一屆漢藏語言及語言學會議開幕。

1997年，佢因交通事故而死亡。

## 業績
白保羅雖則未曾擔任過咩教職，但佢留低咗亞洲語言研究嘅先驅業績。

喺漢藏語系方面，佢對柏克萊嘅項目做咗個概說《漢藏語概要》（），喺1940年代寫好，但份原稿長期放置。直到1972年，馬提索夫嘅協助之下，部書先至完成、出版。呢部著作用咗約700個詞語來構築藏緬祖語，再用高本漢擬構嘅漢語上古音指出當中約300個關係詞。

白保羅喺1942年提出「泰-仡央黎語」（；而家中文叫壯侗語），認爲泰文同當時啱啱知曉嘅黎話、、、係同一語系，之後更進一步主張佢哋同「印尼語（佢嘅意思係南島語系）」係同出一系。舊時學者所主張嘅中文同泰文有親緣性嘅觀點畀佢否定咗。

壯侗/侗泰語系嘅觀點而家業已廣泛接受，但壯侗語系同南島語系嘅親緣關係到家下都仲未落得決定住。

1966年以後，白保羅再次就呢個問題發表論文，喺1975年編成咗書《澳泰語系及其文化》（）。喺1990年更進一步公佈包含日文在內嘅「日文-澳泰語」（）學說。1975年嘅書中探討咗苗瑤語系同澳泰語系嘅親緣性，而1990年嘅書度加多日文，去討論佢同南島語系嘅親緣性質。

## 參攷資料
*
*
*

## 攷

## 出面網頁
*Southeast Asian Linguistics Archives: Articles by BENEDICT, Paul K，SEAlang Projects
*:白保羅嘅論文一覽，可在線閱讀。

類:語言學家
類:人類學家
類:美國人
汝氏

**汝氏**，姓氏之一。

出處有幾。一者，來自母系姬姓，以地為氏。如周平王封少子喺汝川，子孫為汝氏。又古時有汝水，以地為氏。二者，以祖名為氏。殷商有高官汝鳩、汝方，子孫以為氏。三者，回族有汝氏。

類:中文姓氏
炸雞特攻隊

《****》（；）係套2019年南韓電影，由李炳憲執導，柳承龍、李東輝、李荷妮、孔明主演。

## 故仔簡介
5個差人組成嘅緝毒小隊為咗偵查一單毒品案，進駐賊竇對面嘅炸雞舖監視，皆因炸雞舖準備執笠，佢哋索性頂咗間舖繼續經營，點知佢哋搞到間炸雞舖有聲有色，大把客幫襯，正當佢咗諗住放棄查案全職搞炸雞嗰陣，案情突然有轉機…

## 演員
*柳承龍 飾 高尚起
*李東輝 飾 金英皓
*李荷妮 飾 張妍秀
*孔明 飾 金宰勳
*陳善圭 飾 馬奉八
*申河均 飾 李武裴
*吳正世 飾 Ted Chang
*宋英奎 飾 崔班長
*金義城 飾 署長，緝毒組嘅上司
*許俊碩 飾 鄭室長，李武裴嘅手下
*楊賢民 飾 洪尚弼，李武裴嘅手下
*張真熙 飾 善熙，李武裴嘅手下
*申信愛 飾 三樓大媽
*金志映 飾 高尚起嘅老婆
*金鍾洙 飾 原本炸雞店嘅老闆

## 出面網頁
*
靈臺 (搞清楚)

**靈臺**，唐字，文獻至早為詩中靈臺，如今指：

## 臺
* 靈臺，周國主姬昌之臺，花園一部份。
* 靈臺 (天文)，觀天用之臺。

## 地方
*靈臺縣，中國甘肅平涼一縣

## 詩
* 詩中靈臺一篇，收於大雅。講姬昌之靈臺，讚頌姬昌之詩。

## 心之靈
* 莊子中提及
* 佛家提及

## 喪事
* 西式放屍之臺仔，周邊擺花圈。
剛果自由邦

**剛果自由邦**係比利時國王利奧波德二世嘅私人領地，1885年建立。由於利奧波德二世喺剛果犯咗嘅罪行被人揭露咗，所以喺1908年剛果自由邦就由比利時政府接管，改成比屬剛果。

剛果自由邦用殘酷嘅手段迫當地人幫利奧波德開採當地資源。喺「橡膠配額制度」下，如果啲人交唔出指定數量嘅橡膠，會受到斬人手腳甚至殺害嘅懲罰。有人話佢喺剛果自由邦嘅統治造成最多1000萬剛果人死亡。

## 參考
比屬剛果

**比屬剛果**係比利時喺非洲中部嘅殖民地，1908年接管剛果自由邦而建立，1960年獨立做剛果民主共和國。
法屬剛果

**法屬剛果**，1903年後又叫**中央剛果**，係法國喺非洲中部嘅殖民地，1882年建立，1910年同鄰近嘅法國殖民地合組法屬赤道非洲。而家屬於剛果共和國。
類:非洲嘅歐洲殖民地

類:中非共和國
類:加蓬
意大利潮什麼

《**意大利潮什麼**》（）係香港電視廣播有限公司嘅遊埠節目，由梁芷珮做主持，亦係佢嘅「潮什麼系列」第五輯作品，喺2019年3月18號到6月24號香港時間逢禮拜一20:30到21:00喺J2播。呢個節目會介紹意大利嘅新潮嘢。

## 每集內容

## 出面網頁
*意大利潮什麼 - 主頁 - tvb.com
杜燕歌

**杜燕歌**（，）係香港男演員同國語配音員。佢北京出世，18歲時移居香港，早年拍過邵氏兄弟電影，1980年代加入無綫電視國語配音組，2012年開始拍劇。

## 演出作品

### 電視劇

### 電影配音

### 電影

## 政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。

## 攷

## 出面網頁
* 
* 
* 
*
* 
*
曾健明

**曾健明**（，），係香港男演員，而家係無綫電視基本藝人合約藝員。佢1977年參加麗的電視第三期藝員訓練班入行，做過亞洲電視藝員，1985年轉投無綫電視到依家。

## 出面網頁
*
潘曉穎被殺案

**潘曉穎被殺案**，又名**陳同佳殺人案**，係2018年一單兇殺案，發生喺臺灣臺北，死者潘曉穎係位香港女人，同男朋友到臺灣旅遊嗰陣被殺害同棄屍，疑兇陳同佳之後潛逃到香港。由於香港同臺灣之間無移交逃犯嘅協議，疑兇未能夠引渡返臺灣受審謀殺罪，引起香港社會廣泛關注，政府因為噉而提出修訂《逃犯條例》，但亦引起唔少爭議。

## 經過
死者係20歲女子**潘曉穎**，生前讀過香港專業教育學院黃克競分校嘅高級文憑課程，中途退學。2018年2月7號，佢同佢19歲無業男朋友**陳同佳**到臺灣旅遊慶祝情人節，但最後只得陳一個人喺2月17號晚返香港，女方屋企人發覺個女遲遲未返香港，就喺3月5號同警方報案，警方之後發現陳盜用潘嘅銀行卡撳錢，3月13號拉咗陳去盤問，陳承認喺臺灣殺死咗潘後棄屍，供出棄屍地點。香港警方隨即通知臺北警方，喺3月14號搵返潘條屍。

據臺北警方調查，潘曉穎同陳同佳喺2月17號凌晨入住臺北大同區紫園飯店，兩人喺酒店房爭執，陳勒死咗潘，陳將潘條屍放入行李篋，朝早帶住個篋搭臺北捷運去到竹圍站，將個篋棄置喺車站外面嘅草地。根據驗屍報告，證實潘係畀人從後用手臂圈繞頸部勒死，又發現佢肚入面有咗超過3個月嘅胎，即係一屍兩命。

由於香港警方控告唔到陳同佳謀殺，只係可以控告佢四項洗黑錢罪，喺2019年4月12號由香港高等法院審理。控方披露被告喺警誡下承認嘅案情。案情話陳同佳同潘曉穎喺2017年7月喺同一間公司返兼職而結識，一個月後拍拖，同年12月兩人計劃去臺灣玩，同時陳知道潘發現有5個禮拜身紀。佢哋喺2018年2月起程去臺灣玩。根據陳嘅口供，佢哋2月17號凌晨返到酒店，兩人性交後發生爭執，期間潘突然同陳講肚入面嗰個胎係前男友嘅，又播咗段佢同另一個男人性交嘅影片，陳就將潘嘅頭撼埋牆，再勒佢條頸約莫10分鐘直到潘斷氣。陳之後將潘條屍放入篋，就上床睏覺，第二朝起身佢掉咗潘嘅一啲個人物品，再搭捷運到竹圍站，用咗2個鐘搵地方棄屍。陳承認潘死後用潘張提款卡提款2萬蚊新臺幣，返香港後又分三次總共提款1.92萬蚊港紙，而潘嘅數碼相機（約值2000蚊港紙）同iPhone 6手機（約值6000蚊港紙）都畀陳攞咗。陳承認4項洗黑錢罪。佢喺4月29號被判坐29個月監，扣除已經扣押嘅時間同假期，喺同年10月23號放監。

臨放監前，陳同佳去信行政長官，話佢願意過臺灣嗰邊投案。不過臺灣當局希望港府通過司法互助機制將佢移交，或者由臺方派員到香港押解佢返臺灣，但都畀港府一一拒絕。

## 影響

### 點解陳氏未因殺人罪帶上法庭
皆因香港同臺灣之間「無移交逃犯嘅協議」，而且大陸並無現行法律插手香港同埋台灣政治以外刑事案件。結果，由台逃返港嘅陳同佳，並未被香港同埋中國大陸去控告佢謀殺罪。而台灣當局表示只會捉拿佢，唔受理曾經逃走嘅佢所謂「自首」要求。

#### 中華民國同中華人民共和國之間立場分裂

大陸同香港一方認為：台灣當局係，當發現陳同佳現身中華民國臺灣地區出入境區域（邊境）就會阻止佢入境，並即時「逮捕」！第二個情況係，當時民進黨蔡英文政府甚至向香港提出，台方可派員去香港「接走陳同佳」。但「中方」係唔接納。因為香台方帶有政治意圖以違反所謂「一個中國」原則。管浩鳴轉述陳「意願」係「自首」，然而陳從未公開現身，並前往台境。管話係要台方先「人道」處理。湯家驊話，台灣用司法管轄權為由，阻陳入境等做法係違「國際標準」。

2019年當時中華民國內政部次長陳宗彥表示，對於港府宣稱台方禁止陳同佳入境並要求台方取消對其入境管制一事，批評港府講法錯誤，強調台方僅禁止網簽，並無禁止陳同佳入境。內政部話，電子簽證只供觀光或商務原因，但陳同佳屬「通緝犯」，所以陳要臨櫃申請入境，以便掌握行蹤，確保機上安全。

### 拉扯出送犯到大陸（送中）話題
香港政府嘅保安局喺2019年2月12號向立法會提議，將《刑事事宜相互法律協助條例》同《逃犯條例》訂明唔適用喺「香港與中國其他部份」嘅條文刪走，亦建議容許以「一次性個案」方式適用喺香港同任何未同佢訂有長期安排嘅地方，畀行政長官權力發證明書啟動處理臨時拘捕同移交嘅請求，喺2月13號到3月4號期間搞公眾諮詢。

不過呢個建議引起泛民主派同商界反對，其中泛民主派憂慮中國大陸當局會藉呢個渠道去捉香港異見人士返大陸，而商界就憂慮因為商業行為畀中國大陸當局控告觸犯經濟罪行要返大陸審。

民間人權陣線喺4月28號發起咗反《逃犯條例》修訂遊行，號稱有13萬人參加，警方就話高峰期有2.28萬人，兩個數字都係2017年特首林鄭月娥上任後嘅新高。

雖則坊間提出過唔少反建議，譬如將「域外法權」延伸到謀殺等嚴重罪行，或者實行「港人港審」—只有非香港人先至移交境外，但都一一被政府駁斥話唔可行。

到6月，政府唔理社會對修例嘅爭議，跳過首讀直接將議案提上二讀，引發反修例運動。即使之後政府宣佈暫緩修例，之後再改為撤回修例，運動仍然持續。

## 參考
*【拖篋棄屍】潘曉穎女友人貼合照悼念　台檢察官返棄屍現場檢人骨
*【拖篋棄屍】港女潘曉穎驗屍報告出爐　 證遭人從後用手繞頸勒斃
*【拖篋棄屍】港府倡一次性移交疑犯　特首可發證明書處理移交請求
*【潘曉穎案】陳同佳殺人後與屍共房睡至天明　棄屍後原計劃買衫

類:2018年臺灣
類:罪案
類:台北
陳同佳

**陳同佳**（，）原本只係鼻下多粒墨嘅普通中國大陸人。移居香港嘅佢因為係潘曉穎命案殺人疑犯，同香港洗黑錢罪犯，又係「反送中遠因之一」所以變「網紅」。

## 簡介
因涉疑殺害女友潘曉穎後，由台灣潛逃香港而轟動一時。由於案件發生喺台灣境內，加上兩岸之間因為政治原因無法進行司法互助，導致全案長期陷入膠著狀態，至今仍未受到法律制裁。甚至據報有段時間，陳同佳受到香港政府、香港警察保護，入住安全屋、免費上網打機、免費飲食，出入受保護，常由管浩鳴牧師陪同，費用香港納稅人埋單。

香港保安局藉此案喺2019年2月提出修訂《逃犯條例》草案，最終成為反修例運動爆發嘅導火線。陳同佳出獄後一直居於油尖旺區何文田京士柏山安全屋，雖然亦曾經公開表示會赴台投案，但至今仍未實行。2018年12月3號，臺灣士林地方檢察署正式對陳同佳發布通緝，時效長達37年6個月 喺2021年10月，其監護人管浩鳴透露陳同佳已經離開安全屋並轉至深山寓所隱居。

## 刑事狀況
由於陳同佳在案發後畏罪潛逃，故此被中華民國內政部發布通緝令通緝，導致陳氏已經錯失在臺灣自首的機會。一旦陳同佳再次入境臺灣，只會被內政部警政署拘捕或投案後被捕。

內政部在2019年10月23號早上澄清台灣從未限制陳同佳入境，只是拒絕其辦理電子簽證。
中華民國總統蔡英文喺10月23號朝早表示陳同佳案只有「逮捕」冇「自首」，又稱台方已經講過好多次，案件嘅加害人同受害人均為香港居民，中華民國政府亦已經一再強調唔會放棄管轄權，但既然港府唔願行使管轄權為受害香港人伸張正義，噉就由台灣處理，並要求港府唔好迴避台灣政府就本案要求提供司法協助嘅事實。陸委會亦指根據台灣法律，嫌犯被通緝後便唔符合「自首」條件，期望港府熟讀並尊重台灣嘅法律同制度。

2023年2月20號，台灣相隔3年再度向香港開關，管浩鳴此時表示陳同佳赴台自首問題唔係台灣係咪開關，而係死結喺台灣唔批准佢入境，認為陳同佳願意亦唔可以前往，重申陳同佳自首意願一直冇變。

2024年，中華民國陸委會再表示台灣一貫態度，呢個案重點係兩岸之間公權力行使，唔在於簽證，希望香港唔再拒絕台灣嘅司法互助請求，例如派員嚟港接收陳。

## 攷
溫家偉

**溫家偉**（，），綽號**大隻仔**，係美國男演員。佢紐約出世，2008年到香港參選無綫電視搞嘅香港先生選舉，入圍少年組三強，2009年讀完書後正式加入無綫電視做合約藝員。2019年，佢轉去星加坡拍劇，同時開咗自己嘅製作公司。

## 參考

## 出面網頁
* 
* 
* 
* 
* 
* 
* 

類:前無綫電視男藝員
王梓軒

**王梓軒**（，）係香港男歌手同演員，前無綫電視基本藝人合約藝員，亦係王英偉嘅大仔。

## 簡歷

王梓軒喺美國出世，2009年返香港以歌手身份出道，之後加入無綫電視，2014年開始拍電視劇。

2013年，王梓軒係香港藝術發展局搞嘅「校園藝術大使計劃嘉許禮」嘅表演嘉賓，同場重有鄧紫棋。王梓軒嘅演唱會又得到藝發局嘅推薦，藝發局重免費送咗300張飛畀學生。佢阿爸王英偉咁啱係當時藝發局嘅主席。

2024年，王梓軒同石祐珊聯手監製港劇《網內人：復仇代幣》，喺香港貿易發展局主辦、香港電影發展局協辦嘅香港國際影視展宣傳。事有湊巧，佢阿爸王英偉咁啱又係當時香港電影發展局嘅主席，成為一時佳話。

## 參考

## 出面網頁
* 
* 
* 
* 
* 王梓轩 Jonathan Wong | 豆瓣音乐-艺术家 
* 
* 
* 
* 
* 
* 

類:前無綫電視男藝員
類:香港男歌手
類:香港唱作人
類:香港主持人
類:香港電視男演員
類:康乃爾大學舊生
梓軒
煒烈

**煒烈**（，），原名**劉永偉**，出道初期藝名**韋烈**，係香港男演員，而家係無綫電視基本藝人合約藝員。佢1974年參加第三期無綫電視藝員訓練班而入行，之後加入麗的電視同亞洲電視，除演員外亦有做導演同武術指導工作。佢曾經體重去到二百一十磅，之後為咗追女仔成功減咗38磅。2015年佢用特約演員身份幫無綫電視拍劇，2016年正式做合約藝員。

## 參考資料

## 出面網頁
*
楊證樺

**楊證樺**（，），原名**余浩文**，用過藝名**林梓傑**，係香港男演員，而家係無綫電視基本藝人合約藝員。佢早年移居美國，1996年喺紐約嘅全球華人新秀歌唱大賽攞冠軍，同年返香港加入無綫做合約演員。佢老婆係無綫藝員沈可欣。

佢曾經參與公開聯署支持北京未經諮詢或香港人同意，強行訂立嘅《港版國安法》。

## 參考

## 出面網頁
* 
* 
* 
* 
*
* 
*
IPhone 7

**iPhone 7**同**iPhone 7 Plus**係蘋果公司iPhone系列智能電話嘅第十代，2016年9月16號開始賣。iPhone 7螢幕4.7吋；iPhone 7 Plus螢幕5.5吋。
IPhone 8

**iPhone 8**同**iPhone 8 Plus**係蘋果公司iPhone系列智能電話嘅第十一代其中兩個型號，2017年9月22號開始賣。iPhone 8螢幕4.7吋；iPhone 8 Plus螢幕5.5吋。
IPhone XS

**iPhone XS**同**iPhone XS Max**係蘋果公司iPhone系列智能電話嘅第十二代其中兩個型號，2018年9月21號開始賣。iPhone XS螢幕5.8吋；iPhone XS Max螢幕6.5吋。
IPhone XR

**iPhone XR**係蘋果公司iPhone系列智能電話嘅第十二代其中一個型號，2018年10月26號開始賣。iPhone XR螢幕6.1吋，規格較iPhone XS弱些少，定位係呢一代嘅平價版。

喺中國大陸、香港同澳門賣嘅iPhone XR，支援兩張實體SIM卡；全球其他地區就支援一張實體SIM卡加一張eSIM。
威廉陳

**陳富勝**（，藝名**威廉陳**，）係香港男演員，而家係無綫電視基本藝人合約藝員。佢本身係特約演員，幫過無綫電視、港台電視同香港電視娛樂拍過劇集同節目，至2018年3月正式加入無綫成基本藝人合約藝員。另外佢跟冼灝英學過武。

## 攷

## 出面網頁
*

富勝
歐陽娜娜

**歐陽娜娜**（，）係臺灣大提琴家同女演員，臺北出世，阿爸歐陽龍同阿媽傅娟都係演員出身。佢6歲開始學大提琴，12歲就已經搞演奏會。佢而家讀緊美國波士頓伯克利音樂學院。

## 政治立場
歐陽娜娜喺政治立場上傾向支持中國北京政府，亦因為咁，受到港台兩地一啲網民嘅非議。

2019年反修例風波期間，佢喺微博出帖撐警，引起台灣、香港兩地網民熱烈討論，亦有一啲批評。其中網絡紅人館長（陳之漢）就批評佢，質問人民幣係遮住咗佢雙眼定係佢嘅良心，又話佢係台灣人嘅恥辱。

另外，喺2020年嘅中華人民共和國國慶節，佢登上央視晚會高唱「我的祖國」，事前消息傳出，有台灣網民話佢係「女版黃安」，揶揄佢叫佢放棄中華民國國籍，前外交官劉仕傑亦揶揄佢，叫佢唔好佔用台灣健保。

去到2022年1月，佢同蕭敬騰、陳立農、袁婭維同埋張杰主唱中國官媒製作嘅歌曲《我們同唱一首歌》，亦被部分人認為協助中共對台灣統戰。

## 參考
救贖

**救贖**係各宗教入面，指靈魂可以離開苦難，脫離罪。研究點樣得到救贖嘅理論就叫救贖論。
## 睇埋
*基督教救贖論
恩典

**恩典**，天主教叫**聖寵**，係基督教入面，指上帝對人類嘅各種好意、愛同憐憫，包括賜予生命、創造同救贖。基督教唔同教派對恩典嘅認知都有唔同睇法。
最後審判

**最後審判**係亞伯拉罕諸教同瑣羅亞斯德教嘅宗教思想，指到世界末日嗰陣神就會審判每個人，好人得到永生，壞人就打入地獄。

## 睇埋
*末世論
末世論

**末世論**，又叫**末日論**，係哲學同神學都會研究嘅理論，研究人類社會同歷史去到終結嘅相關問題。唔同宗教都有唔同嘅睇法。
## 睇埋
*人類生存威脅
*世界末日
八福

**八福**，又叫**天國八福**、**真福八端**，係基督教入面，耶穌同信徒講解嘅八項福氣，屬登山寶訓嘅重要內容，收錄喺《馬太福音》第5章第3-12節入面。
當選教宗德範

**當選教宗德範**（**Pope-elect Stephen**，又譯**當選教宗斯德望**，）係羅馬天主教當選但未正式祝聖嘅教宗，752年3月23號當選，26號就死咗。1961年前，教會唔少資料都承認佢係教宗，到1961年先正式除名。
遊戲軟體分級管理辦法

（），2012年4月12號之前嗌過**電腦網路內容分級管理辦法**，係臺灣地區頒布嘅法律條文之一，2004年4月26號由臺灣行政院新聞局考慮到電腦嘅線上同線下出現鹹濕或血腥、暴力、嗌交、打交、粗口等一系列爭拗，及保護青少年免受鹹濕或血腥等有害信息因素影響而頒布，主要職責係監管啲電子遊戲同制訂線上線下啲軟件嘅年紀同內容嘅分級。

佢屬下嘅分級有O+、6+、12+、15+、18+呢5個級，每個級都有佢唔同嘅解釋。法律未改名前，分級出現過“普”、“保”、“輔”、“限”呢四個級。

## 屬下分級

## 註同攷
;註

;攷

## 出面網頁
*遊戲軟體分級管理辦法
*遊戲軟體分級查詢網
*「電腦及遊戲軟體分級辦法」草案
*線上遊戲訂型化契約及電腦軟體分級制
*「遊戲軟體分級管理辦法」宣導短片

類:遊戲分級
Bingo (搞清楚)

**[[Bingo]]**通常指起源自美國嘅遊戲，重可以係：
*英式Bingo，源自英國嘅Bingo遊戲
*Bingo (組合)，香港女子跳舞歌唱組合
曹沖

**曹沖**（），字**倉舒**，係曹操嘅庶仔，細個已經好聰明，最出名事跡係「曹沖稱象」——識得將隻大笨象放落船度記低水位，再放石頭令隻船到返同一個水位，最後再稱下石頭幾重，就知隻大笨象幾重。不過佢死得早，12歲就過咗身。
Bingo

**Bingo**，喺加拿大粵語通常叫**冰高**，普通話又有譯**賓果**，係種多人遊戲。日常提到嘅Bingo遊戲通常指美式玩法嘅Bingo：Bingo飛嘅格仔5乘5，入面填咗24個數字（中間嗰格係百搭），標準玩法係一個人抽號碼，邊個最快中任何5條直線（連續5個數字嘅水平線、垂直線或對角線）就贏。
喬

**喬**，唐字，由高字分出來，意思同高，如今指：

## 草木
*喬木，高嘅樹，同灌木相對。

## 名
*喬氏，姓氏

## 扮
*喬裝
路 (搞清楚)

**[[路]]**通常指道路，亦可以係：
*路氏，姓氏
*路 (政區)，古代政區級別
*《路加福音》，簡稱「路」，《新約聖經》嘅福音書
*路 (王傑專輯)
*街名後輟，如廣東路。
## 睇埋
*道 (搞清楚)
小峰峰

**小峰峰**（，**Cheney. F**，），本名**陳峰**（，），係中國大陸嘅流行音樂男歌手。佢係歌曲《學貓叫》嘅作者，都係呢首歌嘅原唱之一。

## 爭議
2015年，120首違例歌曲被中華人民共和國文化部拉入「黑名單」。小峰峰同二餅一齊唱嘅《拉屎歌》，因為歌詞含有低俗內容，被列入呢份「黑名單」。

## 參考資料

## 註


## 拎
*

峰
類:中國男歌手
日清食品

**日清食品控股公司**（）係日本食品公司，世界頭一間造即食麪嘅公司，出名嘜頭有「出前一丁」，代表公仔係「清仔」。創辦人安藤百福原名「吳百福」，係臺灣人，後移居日本。

現今結構為控股公司，旗下有好多間公司，當中有「」（），截至2021年第四季，持股比例超過七成一。

## 出面網頁

* 
* 
* 
* 
* 
* 
* 

類:東京證券交易所上市公司
類:大阪證券交易所上市公司
類:食品公司
類:即食麪
類:日本公司
顏成坤家族

**顏成坤家族**係香港嘅家族之一，中華汽車（中巴）係佢哋嘅家族事業。

## 家族史
顏成坤祖籍廣東潮陽，喺香港出世。老豆顏永祠本身係九龍倉嘅咕喱頭，後來自立門戶，喺九龍做人力車生意，不過喺顏成坤細個就已經死咗。人力車生意授權顏永祠嘅兄弟顏六去做。到顏成坤成年之後，阿媽詹氏將本來授權畀叔伯顏六嘅人力車生意收返，交畀顏成坤打理。

喺1923年，顏成坤同黃耀南一齊成立中華汽車，想喺新興起嘅巴士市場分一杯羹。佢哋最初喺九龍區經營，對手有後來都攞到專營權嘅九巴同埋啟德客車公司。1927年，顏成坤同黃耀南個妹黃亦梅結婚，兩家嘅關係更加緊密。到1932年，港府宣佈將巴士行業引入專營權制度，中巴攞到港島區嘅專營權，九巴就攞到九龍同新界嘅專營權。顏氏嘅經營陣地就由九龍搬咗去港島。

後來到1942年，日本開始佔領香港，顏成坤畀當時日治政府委任做華民各界協議會委員。到1943年尾，顏成坤就詐病辭職，之後搬去澳門直至1945年二戰打完為止。

由於中巴嘅生意有專營權保護，即係獨市生意，所以盈利一直唔係問題。除咗中巴呢盤生意，顏成坤又有參股銀行同做其他公司嘅董事長，又有參與體育事務。1951年，顏成坤又入咗立法局做議員。1959年更加升做首席非官守議員去到1961年。

但係中巴一成不變嘅管理手法，加上時代嘅進步，佢嘅服務水平漸漸為人垢病，唔單止市民，就連政府官員都批評中巴質素跟唔上時代。到1993年，政府將原本係中巴嘅26條巴士路線嘅專營權批畀城巴，對中巴做成一定打擊。

之後，年過90嘅顏成坤先至退休。生意交畀三個仔女—顏潔齡、顏傑強、顏亨利打理。三個人入面，大女係律師，二仔係機械工程師，而三仔就係醫生。本身顏成坤係扶植顏傑強繼承，佢試過做到副監理，但後嚟佢畀廉署告佢用高價同中巴入車胎去收佣金，雖然最後告唔入，但係顏成坤就開始改為重用個女。顏家第二代都無心經營巴士生意，顏傑強更加話過巴士係「邋遢生意」，另外顏成坤「慳儉」嘅性格亦都傳承曬畀大女顏潔齡，佢曾經試過用隔夜西餅招呼官員聞名。由於中巴到1990年代經營問題仍然存在，而且改革速度慢，勞資關係又好差，顏氏姊弟無心做巴士呢一瓣生意就連街外人都知。1998年，中巴嘅專營權畀政府收返，最後由新世界第一巴士投到。

喺1990年代之後，中巴開始發展地產業務，主要係將旗下嘅巴士廠房同員工宿舍重建，收入重比當時主業公共運輸多好多，呢啲地方後來發展做港運城同港濤軒等。

家族關係方面，顏氏三姊弟關係並唔算好，平時以「顏醫生」、「顏律師」稱呼，但係對守住家族產業方面，就相對團結，三個人都表示會企喺同一陣線。

2019年，大家姐顏潔齡因為年事已高，將中巴主席嘅位交畀細佬顏亨利。到2020年，顏傑強過身。2022年10月，顏潔齡嘅老公亦都過咗身。

## 家族樹
*顏永祠 = 詹氏
**顏成坤 = 黃亦梅
***顏潔齡 = HELMREICH, Fritz
***顏傑強 = 蘇雪文
***顏亨利（原名顏傑文） = 左紅芬
****顏淑嫺
控股公司

**控股公司**，公司一種，專門用來控制其下公司。本身無乜業務，只係一眾公司嘅股東，通常係大股東。故此，亦叫**母公司**，其下嗰啲就叫子公司。
百福 (搞清楚)

**百福**，唐字，意謂多福咁，如今指：

## 福
*福，多福咁解。百為虛數，話好多嘅意思。千福、萬福同。
*百福圖，寫咗百個福字嘅畫。

## 佛教
* 百福相經，佛經之一
* 百福莊嚴相，如來三十二相之一

## 名
* 安藤百福，日清食品創辦人，即食麪其一位發明人。

## 地
凡英文Bedford，好多都譒為百福。
*百福，英倫城市
*百福郡，英倫一郡
*百福道，香港北角一道
*百福田心遊樂場，香港粉嶺一個遊樂場

## 公司
*百福豆品，香港豆品品牌，而家屬雀巢香港旗下
*百福控股，香港上市公司
*Bedford Vehicles（百福汽車），英國一間汽車製造廠
曲種

**曲種**，音樂品種，為曲分門別類。曲種分類，通常都為主觀，約定俗成。品種界限，有時會有爭議。品種間，亦難免相疊。就算去到學院研究，各家都有自己見解，並無一致。風格、樂器、時代、地域、語言，技巧，通通都可以拎來做曲種。流行定傳統，亦可以拎來分門。亦有以剛柔、喜哀、感受深淺等來分。

大門曲種之下，又可以再細分多啲曲種。

隨住人世間變化，技術進步，曲種亦層出不窮。
羅波安

**羅波安**（）係南國猶大開國國王，前931年到前913年在位，屬聖經列王紀上嘅時期。
亞比央

**亞比央**（）係南國猶大國王，前913年到前911年在位，屬聖經列王紀上嘅時期。
約沙法

**約沙法**（）係南國猶大國王，前870年到前849年在位，屬聖經列王紀上嘅時期。
亞哈謝 (猶大)

**亞哈謝**（）係南國猶大國王，前842年到前841年在位，屬聖經列王紀下嘅時期。
復興航空

**復興航空**，臺灣一間航空公司。間公司係臺灣首間民營航空公司。一九五一年開業，二〇一六年停航，二〇一八年破產結業。
何志平

**何志平**（，），係香港民政事務局前局長，2019年3月25號因為行賄而喺美國紐約判囚三年，2020年6月刑滿被遞解返香港。
亞瑪謝

**亞瑪謝**（）係南國猶大國王，前796年到前767年在位，屬聖經列王紀下嘅時期。
瑪拿西

**瑪拿西**（）係南國猶大國王，前687年到前643年在位，屬聖經列王紀下嘅時期。
約雅斤

**約雅斤**（）係南國猶大國王，前598年到前597年在位，屬聖經列王紀下嘅時期。
卓文君

**卓文君**原名**文後**，係西漢人，司馬相如老婆。卓文君出自卓家，卓王孫亞女，十七歲時，夫死新寡，以至日後有琴挑文君，一曲鳳求凰之古。卓文君同司馬相如私奔，成千古名話。後世人見依段奇遇，寫咗唔少古仔同戲曲。

卓家原自趙國邯鄲，冶鐵致富而名。秦始皇滅趙，搬富戶到川峽之地。卓氏於是乎搬到臨邛，亦為當地有錢人。臨邛，在今四川邛崍。

西京雜記，本書唔知出自漢時，抑或晉時，寫到卓文君，「眉色如望遠山，臉際常若芙蓉，肌膚柔滑如脂。」形容佢有幾靚。

## 出面網頁

類:西漢人
西底家

**西底家**（）係南國猶大末代國王，前597年到前586年在位，屬聖經列王紀下嘅時期。
哲學博士

**哲學博士**（**Doctor of Philosophy**，通常簡稱 **PhD**，亦有可能係 **DPhil**）係最常見嘅博士學位，一般要先學士同碩士畢業，再進行幾年研修，再進行研究、寫好論文同通過答辯，先至獲頒發哲學博士學位。
工商管理學士

**工商管理學士**（**Bachelor of Business Administration**，**BBA**），又叫**企業管理學士**，係商科範疇嘅學士學位，課程包括會計、經濟學、市場營銷、金融、人力資源管理、管理資訊系統等等。

類:工商管理
香港海底行車隧道一覽

**香港海底行車隧道**總共有三條，全部過維多利亞港。

## 計劃緊
*香港第四條海底隧道

類:香港建築物一覽
博士 (官職)

**博士**係中國古代官職，戰國已經有，一路去到清代，職責喺各朝代大同小異，主要都係幫官府管理文獻紀錄同埋傳授經典。
玉門關

**玉門關**，本稱**玉門**，為古關卡，在今中國甘肅。古時玉門關唔止一個，地域變革而搬遷。一近嘉峪關，二近瓜州，三近敦煌。玉門之名，或者為西域產玉而名。

唔少詩人名人過玉門關，後世留有詩句，文獻亦有唔少提及。之不過邊一個玉門關，就要睇時代而定。現今有敦煌仍有玉門都尉城遺址，故此現今多指敦煌。

敦煌玉門關南面，有陽關，同玉門關齊名。有一說就為玉門關之陽方，即南方咁解。

## 地名
漢置河西四郡。河西四郡為武威、張掖、酒泉同敦煌。大唐時叫涼州、甘州、肅州同沙州。

嘉裕關近酒泉，即肅州。瓜州則置於酒泉同敦煌之間，即肅州同沙州之間。而四郡之東有金城，大唐叫蘭州。

## 史

漢皇帝劉徹欲攻打匈奴，張騫通西域。先奪河套之地，建金城，大唐時叫稱蘭州。

漢書張騫傳講及元狩二年，漢打敗匈奴，去到祁連山。

張騫再次出使西域，目的去烏孫，又分副使去大宛、康居、月氏、大夏。咁西域諸國派使到大漢。如此就有往來。

漢書張騫傳，又寫

晉薛瓚注漢書有記。

漢趕匈奴走，金城置令居縣，再分出酒泉郡。專門用來起來通西北國。酒泉西面有山，咁就開個塞，即係玉門關。

及後，漢軍西進，過敦煌，西面山地置新玉門關。後來因地力不足，屯兵有難，而往伊吾城又有新路，唔使經敦煌，故此東移至瓜州一帶。

之後唐時又搬去敦煌。

## 嘉裕關
明長城西端，嘉裕關再西少少，近疏勒河上游。古時來往西域之道上，肅州同瓜州之間。

今關南有玉門市。

元狩元年秋，匈奴有王降，置武威、酒泉。見於漢書下武帝紀

唐道宣寫釋迦方志

玉門關喺肅州西少北七十五里，關在南北山間。再西行唔到四百里，就到瓜州。

## 瓜州
東漢時置。起喺疏勒河山上，瓜州到伊吾之關，往來伊吾而設。山勢險要，見到雪山，關外西北有五個烽火臺，過咗五個，就到伊吾。

大唐大慈恩寺三藏法師傳，講及玄裝法師，去到涼州，受阻，夜行到瓜州，搵路去伊吾，當中提及玉門關。

一說關已沉喺雙塔水庫。

## 敦煌

玉門關，敦煌西北方山邊。分外城同內城，如今見到有城遺址。俗云內城做，**小方盤城**，外城為**大方盤城**。外城西門即玉門關。漢時為都尉所管，而城，都尉所駐之城。

漢書地理志

佢南面又有另一關，名陽關，同為西域之門。今玉門關歸敦煌管。

玉門關關邊，仍有漢長城遺蹟。

類:關卡
類:甘肅
陽關

**陽關**係古時一關卡，今日中國甘肅境內，近敦煌。漢皇帝劉徹時置，同玉門關齊名，出關就為西域。

有說陽為南，玉門關之南。

大唐王維有詩，送元二使安西

如此送別之情，後世就有曲，叫陽關三疊。

類:關卡
類:甘肅
祁連山

**祁連山**，高山之一，喺中國甘肅青海之界。祁連為匈奴話，意謂天。故此又叫**天山**，河西之南，亦叫**南山**。如今亦叫**走廊南山**。祁連山，為青藏高源北邊，亦係甘肅之頸位。

祁連山至高一山，為祁連峯，高五千五百四十七米。

祁連山廣義為祁連山脈，包埋祁連山以南共七條山脈。此為青藏高原北界，古此甚高，甚至會積雪。

## 史
祁連山一帶，曾為西戎地。後又為烏孫同月氏地。

匈奴驅走烏孫同月氏，佔地養牧。

漢史記匈奴列傳。

大唐史記正義，注云。

漢皇帝劉徹時，攻河西，趕走匈奴。於漢有樂府唱匈奴歌，「亡我祁連山，使我六畜不蕃息；失我焉支山，使我婦女無顏色。」故此，祁連山同焉支山齊名。

皇帝想夾擊匈奴，於是先後派張騫，出使月氏同烏孫。通西域之時，祁連山以北中間，立張掖，西邊尾處立酒泉，建玉門關。
天山 (搞清楚)

**天山**，唐字，意謂天之山，如今指：
* 天山，中國新疆北境
* 祁連山，中國甘肅與青海之間
* 天山區，中國新疆維吾爾自治區烏魯木齊市下轄嘅一個市轄區
* 天山雪蓮
祁連山脈

**祁連山脈**，指祁連山同以南七條山脈。山脈平行，山間谷地長而窄。山脈喺甘肅、青海之間，脈由西北至東南走。山脈廣無人煙，只餘北面河西山腳，以及東端谷地有人住。
平家物語

**平家物語**係日本鎌倉時代嘅文學著作，作者不明，故仔講及日本平家同源家之鬥，平家之榮衰，成書十三世紀，鎌倉時代。日本叫軍記物語，西方稱之為史詩，之不過，其體裁為散文。按唐文應歸入去傳一類。故事有佛教思想貫通，經佛家傳播，見證榮衰之無常，就算幾咁威風，日後都會滅亡。

全書為十二卷，另有灌頂巻，為祕傳卷，視為平家物語之源由。

平家為平安貴族，平清盛盛極一時，權傾朝野，甚至凌駕王室，以其女平德子，嫁高倉天皇，又囚後白河天皇，捧外孫安德天皇，一度遷都福原，招來災禍。平清盛死後，三仔平宗盛承位，可惜無才，平家衰落。木曾義仲，源氏之後，入京趕走平家，木曾軍紀腐敗，又招到嫌倉源賴朝討伐，由細佬源範賴、源義經入京，木曾義仲遭伐而死。源義經功高，受後白河法皇所信，攻滅平家。平清盛之妻平時子，抱外孫安德天皇，以及三神器，一同跳海而亡。源義經功高震主，招得大佬源賴朝所忌，而遭追殺。一度受藤原秀衡所庇。唯秀衡死，亞仔藤原泰衡，轉投源賴朝，迫死源義經。

## 旨意

起首講及全書要旨

由日文譒出來，意謂「祇園精舎，響鐘之聲，響出諸行無常。娑羅雙樹，顯花之色，顯出盛者必衰。驕者無久，唯如春夜之夢。猛者遂滅，如同風前之塵。」

諸行無常，盛者必衰，正正講平家盛衰無常沒由盛而衰，無可避免盛者必衰，出自佛家仁王經，原句為「盛者必衰、實者必虛」。

## 版本
平家物語，有兩類版本。一種為話本，一種為讀本。話本為曲本，由盲人法師唱傳，一邊彈瑟琶，一邊唱曲詞，各地巡迴演唱，日本稱之為平曲。而讀本，就由話成本成冊，並有所增補。由於口述傳統，可見各有流派，以致有幾個版本。
滅蠻經

**滅蠻經**，風水書，傳為大唐時一行法師所寫，並無傳世本，不見經傳，或者虛構出來。古時風水至為重要，甚至為國之機密。外國使節求風水之書，大唐怕外國興盛，因而叫一行寫風水書，有真有假，混雜其中。至今仍為好風水者所暢談。
安子介

**安子介**（**Ann Tse Kai**，），係唐人實業家，上海出世，祖籍浙江定海，後移居香港。

第二次世界大戰香港淪陷，一度遷居重慶，之後返香港。戰後主要做染布同紡織生意，活躍於香港公職，做過立法局同行政局議員。中國改革開放之後，參與中國事務，亦涉及香港主權移交。做過中國人民政治協商會議副主席，所以死時屬國家領導人，喺香港得國葬之禮。

安子介發明過唐字寫字機同唐字輸入法。

## 個人榮譽
### 勳銜
*  司令勳章（C.B.E.）
*  Ordre national du Mérite勳章
*  勳三等瑞寶章
*  大紫荊勳章（1997年）

### 榮譽博士
* 香港中文大學榮譽法學博士（1976年）

## 攷

類:香港建制派人士
類:全國政協香港委員
類:前香港立法局議員
類:前香港行政局議員
類:香港中文大學榮譽博士
類:祖籍浙江
子介
離子化合物

**離子化合物**（**Ionic Compound**）係一種化合物，由離子組成，以離子鍵維繫。離子有陽離子同陰離子，陽離子有負電荷，陰離子有正電荷，正負電荷相吸，如此靜電力，而成離子鍵。

至常見嘅例為食鹽。食鹽有納離子，帶正電，氯離子，帶負電，兩者相吸，而成正方結構。
焉支

**焉支**，唐字，本指焉支山，如今指：

## 山
* 焉支山，喺甘肅

## 郊野公園
* 焉支山森林公園

## 化粧
* 胭脂，化粧品

## 花
* 焉支花，花用以做胭脂。
基羅拿華斯

**基羅·拿華斯**（，）係哥斯達黎加足球員，司職守門員，踢過皇馬，曾經畀巴黎聖日耳門外借去英格蘭超級足球聯賽球會諾定咸森林，宜家踢紐維爾舊生。

## 出面網頁

* 皇家马德里中文官网
* 

類:哥斯達黎加足球員
類:皇家馬德里球員
高圖爾斯

**泰拔·高圖爾斯**（，）係比利時足球員，司職守門員，家下效力緊西班牙甲組足球聯賽球會皇家馬德里足球會。

## 出面網頁

* 皇家马德里中文官网
* 

類:比利時足球員
類:車路士球員
類:馬德里體育會球員
類:皇家馬德里球員